Vučić: Zajedničko rešenje za migrante, Orban: Zid nije protiv Srbije\nM. D.\t 1. jula 2015. 14:16\nPremijer Srbije Aleksandar Vučić najavio je da će dve zemlje zajedno raditi na rešavanju problema povećanog broja migranata, dok je mađarski premijer Viktor Orban poručio da je zid iznuđeno rešenje, te da nije uperen protiv Srbije.\nVučić je ocenio je da su odnosi Srbije i Mađarske najbolji u novijoj istoriji dve zemlje, poručio da je očuvanje stabilnosti prioritetni interes Srbije, te najavio da će dve zemlje zajedno raditi na rešavanju problema povećanog broja migranata.\nVučić je na konferenciji za novinare sa premijerom Mađarske Viktorom Orbanom, a nakon zajedničke sednice vlada, rekao da se Srbija suočava sa velikim problemom zbog povećanog broja migranata i da za našu zemlju nije prijatna najava da će Mađarska da podigne zid na granici.\nDodao je da je s Orbanom otvoreno razgovarao o migrantskoj krizi, te da je jasno da Mađarska ne podiže zid zbog Srbije već da bi zaštitila svoje interese i državnu teritoriju, kao i da dve zemlje imaju prijateljski odnos. “Naći ćemo rešenje u zajedničkoj akciji”, rekao je Vučić, dodajući da će dve zemlje zajednički delovati i na granici prema Makedoniji i da veruje da će uspeti da zaštite osnovne vrednosti.\nVučić je rekao da će Srbija u narednom periodu postupati u skladu sa evropskim zakonodavstvom i nastaviti saradnju sa Mađarskom, Austrijom i Nemačkom i dodao da Srbija i Mađarska ne žele da pokvare dobre odnose i istakao da je u njih mnogo uloženo. “U dobrim vremenima je lako imati dobre odnose, a u teškim vremenima je dobro imati prijatelje u komšiluku”, rekao je Vucić i zahvalio Orbanu na korektnim odnosima.\nPodizanje zida na srpsko-mađarskoj granici nije usmerno protiv Srbije, već kako bi se sprečio ilegalan prelazak granice izjavio je Orban, istakavši da je to samo privremena mera.\nOrban je, na konferenciji za medije posle zajedničke sednice vlada Srbije i Mađarske u Budimpešti, rekao da su između Srbije i Mađarske dobri odnosi čije je očuvanje u interesu oba naroda, a podizanje zida okvalifikovao je kao “iznuđeni potez”. “Nije reč o pitanju izbeglica, već o jednom novom procesu pokretanja velikih narodnih masa. Mađarska će nastojati u saradnji sa svojim susedima da preduzme adekvatne mere. Sada smo u situaciji da masa ljudi dolazi, a zemlje u Zapadnoj Evropi žele da ljude koji su dospeli, vrate nama, zbog čega imamo pritisak i sa juga i sa zapada”, rekao je Orban.\nPrema njegovim rečima, podizanje zida ne znači zatvaranje granice sa Srbijom, već samo sprečavanje ilegalnih prelazaka. “Taj korak se ne odnosi na Srbiju i nije usmereno ka srpskom narodu, jer ćemo postaviti nove legalne graničke prelaze i proširiti ih. Tražio sam od Vučića da me razume po tom pitanju i poručio mu da ima naše garancije da te mere (podizanje zida) nisu usmerene prema Srbiji, jer je Mađarska zainteresovana za mir”, poručio je Orban.\nNa pitanje novinara kada će početi podizanje zida, da li očekuje sankcije iz Brisela i da li njegova izgradnja pokazuje slabost Mađarske da se preventivnim merama reši migrantska kriza, Orban je odgovorio da je to privremena mera i ponovio da je cilj “samo očuvanje granica”. “Ne želimo da zauvek ostane takva situacija i da razdvojimo Srbiju od Mađarske, već da na neki način utvrdimo očuvanje naše granice”, rekao je Orban.\nPrema njegovim rečima niko Mađarsku ne može da spreči da stane na put onima koji ilegalno dolaze u tu zemlju. “Rado ćemo prihvatiti svakoga ko želi u Mađarsku da dođe zakonskim putem, ali ako dođete u Mađarsku, morate da poštujete naše zakone”. rekao je Orban.\nKonstatujući da u Africi živi oko milijardu stanovnika Orban je ocenio da postoji mogućnost da put Evrope krene oko 100 miliona, zbog čega je iluzija da će, kako je nazvao, seoba naroda prestati kada se situacija u afričkim kriznim zonama pacifikuje.\nOn je zaključio i da su Srbija i Mađarska svesne da će “barem narednih deset godina” dva naroda, koja su usko povezana, nastaviti da rešavaju zajednička pitanja, poput Evropske unije, izvora energije, odnosa prema Ruskoj Federaciji, migracijama…\nAleksandar VučićgranicaViktor Orbanzidmigranti


Ishrana i zdravstvena zaštita - Dom za Stare\nU okviru doma sa korisnicima radi fizioterapeut, 6 dana u nedelji.\nO zdravstvenom stanju korisnika svakodnevno brine naš tim koji čine: medicinsko osoblje, doktor opšte prakse, glavna sestra, negovateljice, neuropsihijatar i socijalni radnik.\nSaniteski prevoz doma za stara lica „Konak“, pruža usluge transporta pacijenata na teritoriji cele Srbije, kao i van granica zemlje. Saniteti su opremljeni kompletnom medicinskom opremom za prevoz najtežih bolesnika, od kojih su:\nHidraulična prilazna rampa, koja maksimalno olakšava ulazak i izlazak pacijenata, posebno invalida.\nLuksuzna i savremena nosila,\nKiseonik, defibrilator, aspirator i respirator\nSanitetski transport „Konak“, pruža Vam organizovan i bezbedan transport teško pokretnih i nepokretnih lica na željeno odredište, po pristupačnoj ceni.\nMobilni: +381 63 563 777\nMobilni:+381 64 032 6320


Srebrenica ima resurse, treba ih staviti u punu funkciju\nNaslovnica NAJNOVIJE Srebrenica ima resurse, treba ih staviti u punu funkciju\nSrebrenica – Ministar vanjske trgovine i ekonomskih odnosa BiH Mirko Šarović razgovarao je jučer u Sarajevu s načelnikom Općine Srebrenica Mladenom Grujičićem o zajedničkim naporima koje je važno poduzimati za razvoj te lokalne zajednice.\n“Sad moramo tražiti pomoć da bismo, barem približno, našu industriju podigli, odnosno doveli na prijeratni nivo jer je Srebrenica bila jedna od industrijski najrazvijenijih općina. Nadamo se da ćemo, uz pomoć dobrih ljudi koji imaju osjećaj prema tom području i nama koji živimo tamo, uspjeti vratiti sjaj Srebrenici”, naglasio je.\n“Ministar Šarović dao je dobrih ideja i prijedloga koje ćemo iskoristiti. Otvorili smo mnoge mogućnosti za koje nismo niti znali da ih imamo, a tiču se pomoći resornog, ali i drugih ministarstava na državnom nivou”, kazao je i naglasio da žele kvalitetnu suradnju i sa svim drugim nivoima vlasti ali i sa susjednim državama.\nKaže da je dogovoren kontinuitet suradnje na razini informacija o potrebama i mogućnostima općine Srebrenica, posebno o tome da i Vijeće ministara BiH izvrši obavezu s investicijske konferencije koja je održana prije nekoliko godina. Ta konferencija usmjerena je na razvoj infrastrukture i razvoj općine Srebrenica uopće, a ostali sudionici koji su obećali investirati uglavnom su svoje obaveze izvršili.


SERGEJ LAVROV: Situacija sa posetom Srbiji je nezamisliva - Naša Borba\nSERGEJ LAVROV: Situacija sa posetom Srbiji je nezamisliva\nMinistar spoljnih poslova Rusije Sergej Lavrov izjavio je danas da Moskva nije mogla ni da zamisli takvu odluku pojedinih zemalja NATO da zabrane dolazak ruskog šefa diplomatije, ukazujući da je time jednoj suverenoj zemlju, aludirajući na Srbiju, uskraćeno pravo na sopstvenu spoljnu politiku.\nNaše odnose sa Srbijom niko neće uspeti da uništi, rekao je Lavrov na onlajn konferenciji za novinare pošto su Severna Makedonija, Grčka i Crna Gora zabranile prelet aviona iz Moskve do Beograda.\nLavrov je rekao da je pozvao ministra spoljnih poslova Srbije Nikolu Selakovića da u što skorije vreme poseti Rusiju i izrazio nadu da neće biti problema sa preletom aviona kojim će on leteti, kao u sadašnjem slučaju „kada je Brisel izgubio svoje lice“.\nMi smo planirali da razgovaramo o širokom dnevnom redu, o brzorazvijajućem strateškom partnerstvu, o međunarodnim poslovima. Očigledno briselski rukovodioci nisu hteli da nam daju platformu za razgoor u Beogradu, gde bismo potvrdili rusku poziciju po pitanju Kosova i BiH i podršku inicijatvi Beograda za Otvoreni Balkan, rekao je Lavrov i naglasio da je sada to „zatvoreni Balkan“.\nPodsećamo, dolazak ruskog šefa diplomatije Sergeja Lavrova u Beograd otkazan je nakon što su zemlje u okolini Srbije zatvorile svoj vazdušni prostor za njegov avion.\nAmbasador Rusije Aleksandar Bocan Harčenko obavestio je predsednika Srbije Aleksandra Vučića na današnjem sastanku da je poseta ministra spoljnih poslova Rusije Sergeja Lavrova zvanično otkazana, prenele su Novosti.\nKako je ranije potvrđeno iz Ministarstva spoljnih poslova Rusije, Bugarska, Severna Makedonija i Crna Gora nisu dale dozvolu za prelet aviona kojim bi Lavrov trebalo da doputuje u Beograd.\nKako je naveo Vučić, o svemu će više govoriti na RTS u Dnevniku u 19:30.\nPrethodni tekstPROFESOR VULETIĆ SVE OTKRIO: Uskoro kreću hapšenja mafijaških pudlica! Evo ko je na listi!\nSledeći tekstDMITRIJ PESKOV: Zatvaranje neba za Lavrova neće uticati na naš odnos sa Srbijom


REZULTATI: Prošlogodišnja dobit IRB-a i fondova pod njihovim okriljem 20,8 miliona KM - Opcija\nREZULTATI: Prošlogodišnja dobit IRB-a i fondova pod njihovim okriljem 20,8 miliona KM\n20-06-2019 Biznis, Finansije, Pocetna\nInvesticiono-razvojna banka Republike Srpske i fondovi kojima upravlja ostvarili su prošle godine neto dobit od 20,8 miliona KM, što je duplo manje nego godinu prije.\nOva banka, u vlasništvu Republike Srpske, je u 2017. imala zaradu od 48,8 miliona maraka.\n– Tokom 2018. IRB je plasirao ukupno 152 miliona KM, čime je u potpunosti izvršen planski okvir za prošlu godinu. Putem 709 kreditnih zahtjeva odobreno je 134 miliona, dok se preostalih 18 miliona KM odnosi na plasmane u hartije od vrijednosti. Najviše sredstava plasirano je kroz kreditnu liniju za preduzetnike i preduzeća 88 miliona, a slijede je stambeni krediti sa 37 miliona i linije namjenjene stimulisanju domaće poljoprivredne proizvodnje, sa 8 milina KM – kažu za Srpskainfo u IRB RS.\nIz portfelja fondova kojim upravlja IRB RS, u prošloj godini, prodane su akcije 23 preduzeća, putem berze i kroz postupak „nesaglasnog akcionara“, za ukupno 3,6 miliona KM, te obveznice u vrijednosti od 1,4 miliona KM.\n– Rezultati tokom prvih šest mjeseci jasno ukazuju na nastavak pozitivnih poslovnih i finansijskih trendova banke i u 2019. godini – dodaju u IRB.\nNa pitanje zašto na sajtu ne objavljuju izvještaje o poslovanju još od 2014. godine, u IRB ne odgovaraju već poručuju kako su sve informacije o plasmanima, korisnicima kreditnih sredstava i najznačajnijim aktivnostima IRB RS kontinuirano dostupne javnosti posredstvom zvanične internet stranice banke.


LOPARE: Promocija “Zarca” na mini sajmu domaćih proizvoda – Majevica Online\nU Loparama je održan mini-sajam domaćih proizvoda, na kome su promovisani autohtoni sir sa Majevice “zarac”, koji je u procesu brendiranja, kao i niz drugih proizvoda iz domaće radinosti koje su izložile članice novoformirane lokalne Zemljoradničke zadruge “Zarac”.\nTreća Pribojska kotlićijada – Prelijep skup ljudi koji su došli da se druže\nČlanica ove zadruge Duška Mitrović iz Labucke kod Lopara bavi se proizvodnjom mlijeka i mliječnih proizvoda već sedam godina.\n“Intenzivno se bavim ovom proizvodnjom jer nam je to porodična tradicija, a akcenat je na proizvodnji `zarca` koji se može naći samo na našem području”, rekla je Mitrovićeva novinarima.\nOna je u osnivanju Zemljoradničke zadruge “Zarac” i pokretanju projekta brendiranja sira posebno istakla ulogu i podršku načelnika opštine Rade Savića, koji je istakao da je današnji događaj dio projekta brendiranja i zaštite majevičkog sira “zarca”, kao loparskog tradicionalnog proizvoda.\nOn je naglasio da bi da se nije dogodio projekat brendiranja “zarca” ovaj sir možda za pet do deset godina i nestao sa ovih prostora, kao i drugi autohtoni majevički proizvodi.\nOpština Lopare pokrenula je ovaj projekat u saradnji sa firmom “Havreks” iz Banjaluke, a realizuje se u okviru projekta “Farma dva” Američke agencija za međunarodni razvoj /USAID/ i Švedske razvojne agencije.\n18. Jula 2021. 20:47


Merkel o koronavirusu: Od Drugog svetskog rata nismo imali veći izazov\nSvet Autor:FoNet18. mar. 202021:07 > 21:10\nNemačka kancelarka Angela Merkel izjavila je da se država zbog epidemije koronavirusa suočava sa najvećim izazovom posle Drugog svetskog rata i pozvala je građane da se striktno pridržavaju svih saveta stručnjaka kako bi se umanjilo ili bar usporilo širenje virusa.\n„Od Drugog svetskog rata nismo imali veći izazov, niti je ikada od tog perioda toliko toga zavisilo od solidarnosti“, rekla je Merkel u televizijskom obraćanju građanima, preneo je AP.\nMerkel je kazala da epidemija svima dramatično menja život, dodavši da je stanje veoma ozbiljno, jer je na ispitu normalna svakodnevnica, uključujući vema važne socijalne veze.\nZatvaranje vrtića, igrališta, škola i svih društvenih dešavanja, rekla je Merkel, predstavlja težak udarac za sve građane i menja im život, jer je reč o ograničenjima kakva nisu viđena u istoriji Savezne Republike Nemačke.\nMerkel je naglasila da zna da u demokratskom društvu nije lako uvoditi ovako restrktivne mere, ali je poručila da svi treba da shvate da su one nužne kako bi svi zajedno što pre i lakše prebrodili ovaj težak period.\nKancelarka je pozvala sve građane da se pridržavaju saveta stručnjaka, istakavši da je sada najvažnije da se javni život svede na najmanju moguću meru.\n„Koliko će ove mere biti na snazi zavisi od toga kako ćemo se ponašati i da li ćemo ih poštovati, jer smo mi sami najefikasnije sredstvo za borbu protiv epidemije“, poručila je Merkel.\nAko se izuzmu tradicionalne novogodišnje poruke, ovo je bilo prvo obraćanje naciji nemačke kancelarke za 15 godina, koliko je na toj funkciji.\nAngela MerkelDrugi svetski ratepidemijakoronavirusNemačkapandemija\nEU ponovo bez dogovora o novim sankcijama Rusiji na uvoz nafte


MATERIJALI Genetski algoritam\nPripremila: M. J.\nRecepti za mnoštvo novih super - legura nastaju u jednoj danskoj laboratoriji, primenom principa o genetskom nasleđivanju. To je već dovelo do stvaranja nekoliko materijala izuzetnih osobina, za koje bi bile potrebne godine da se otkriju na drugačiji način.\nFizičar Jens Norskov i njegove kolege na Tehnološkom univerzitetu u Lingbiju primenili su novi pristup u otkrivanju najboljih metala među 200 hiljada mogućih kombinacija! I u ponovljenim testovima, dolazili su do istih rezultata za najbolju kombinaciju legura. Među njima su bile i dobropoznate superjake legure sa visokom tačkom topljenja. Ali, uz ove poznate materijale, bilo je i nekoliko intrigirajućih nepoznatih materijala koje inženjeri nisu planirali da isprobaju, što pokreće i pitanja novih mogućnosti. Da bi pronašli idealne materijale, naučnici su koristili program poznat pod nazivom genetski algoritam. Program koji podržava Darvinov proces prirodne selekcije tretira svaku grupu od četiri metala kao „hromozom“, a svaki pojedinačni metal kao „gen“, i potom teži da otkrije najbolju kombinaciju.\nProgram je počeo sa 20 „hromozoma “ koji su sadržavali nasumično izabrane „gene“ (metale) od 32 mogućnosti. Potom je počeo da uparuje različite „gene“ i da nasumično zamenjuje pojedinačne metale unutar svake grupe, procesima analognim genetskom ukrštanju i mutaciji. Od nove populacije od 60 „ hromozoma “, 20 sa najboljim svojstvima su odvojeni da bi ponovo prošli kroz isti proces uparivanja i mutacije.\nProgram je procenjivao kvalitet „hromozoma“ koristeći teoriju koja predviđa svojstva materijala zasnovana na znanju o tome kako elektroni različitih vrsta reaguju međusobno. Više je verovatno da materijali sa najgušćim rasporedom elektrona budu jači i da imaju više tačke topljenja, pa su ocenjeni kao kvalitetniji.\nKonvencionalan način da se pronađu nove legure je da se pomešaju određene kombinacije metala i da se potom testiraju – taj proces dugo traje i nije izvesno da će uspeti. Ne može se zamisliti drugi način da se ovo uradi a da se ne izvede 200 hiljada eksperimenata. Iako su naučnici koristili novu tehniku da izdvoje jake legure, oni smatraju da se ovaj eksperiment ne mora tu zaustaviti. Mogao bi se koristiti i da se otkriju materijali sa drugim željenim svojstvima, poput visoke izdržljivosti na toplotu.


Kako Airbnb sarađuje sa Panameričkom zdravstvenom organizacijom? - Airbnb Centar za pomoć\nKako Airbnb sarađuje sa Panameričkom zdravstvenom organizacijom? – članak pomoći\nKako Airbnb sarađuje sa Panameričkom zdravstvenom organizacijom?\nŠta treba da znam o alergijama na hranu kao domaćin Airbnb doživljaja?\nZa bezbednost gostiju koji su alergični na neke namirnice važni su komunikacija, planiranje unapred i način pripreme, kuvanja i čišćenja.\nOgraničenja u pogledu ishrane za Airbnb doživljaje\nDomaćini često pronalaze načine da se prilagode različitim ograničenjima u ishrani kako bi svi jednako uživali u doživljaju. Proverite to sa…\nŠta treba da znam o ograničenjima u ishrani kao domaćin Airbnb doživljaja koji uključuje hranu?\nKao domaćin ćete imati goste različitih porekla, pa je važno da budete na vreme upoznati sa različitim načinima ishrane koje bi vaši gosti m…


Bivši policajac iz Trebinja priznao da je krijumčario marihuanu, tužilaštvo traži dvije godine zatvora | Trebinje Live\nDragan Šarenac (1981), optužen za pripadništvo organizovanoj grupi ljudi za međunarodno krijumčarenje marihuane, sporazumno je priznao krivicu za učešće u krivičnim djelima organizovani kriminal i neovlašćeni promet opojnim drogama.\nOptuženi je, u prisustvu advokata i postupajućeg tužioca, potpisao sporazum kojim u potpunosti priznaje izvršenje krivičnih djela za koja ga tereti optužnica.\nTužilac je saglasan da na osnovu sporazuma Sud BiH optuženom izrekne kaznu zatvora u trajanju od dvije godine, kao i da mu se oduzmu predmeti upotrijebljeni za počinjenje krivičnog djela, među kojima su mobilni telefon i pakovanje privremeno oduzete droge u pretresu, od približno jedan kilogram.\nTakođe, potpisivanjem sporazuma o priznanju krivice optuženi se obavezao da će svjedočiti o svim činjenicama koje su mu poznate u ovom krivičnom predmetu i o svim izvršiocima, saizvršiocima i saučesnicima u izvršenju krivičnih djela iz optužnice koji su mu poznati, kao i o krivičnim djelima u kojima su sučestvovali, navode u Tužilaštvu BiH, te pojašnjavaju da je sporazum proslijeđen Sudu BiH na potvrđivanje.\nOsumnjičeni Dragan Šarenac, bivši je pripadnik MUP-a RS i uhapšen je u akciji Maska.


SNP: Neuspjeli pokušaj Đukanovića da Duška Kneževića promoviše u lidera protesta – Borba\nSNP: Neuspjeli pokušaj Đukanovića da Duška Kneževića promoviše u lidera protesta\nJoš jedno u nizu glamuroznih naručenih gostovanja šefa režima, proteklo je u bezuspješnom pokušaju da objasni građanima Crne Gore kako on nikada ništa nije imao sa Duškom Kneževićem, kojeg je, gle čuda, na vrijeme i dobronamjerno savjetovao da je na krivom putu i da „protiv države“ niko nije uspio, saopštili su iz Socijalističke narodne partije.\nĐukanović je sinoć u intervjuu TVCG poručio da aktuelni protesti nisu građanski već isključivo politički, kaoi da je Duško Knežević najveći problem sam sebi.\nKako ističu, ono što svakako neće proći ni kod koga jeste njegova pusta želja da svog partijskog druga i sponzora Duška Kneževića promoviše u lidera mirnih, građanskih protesta. Iz SNP poručuju da neće proći ni Đukanovićev željeni naum da nametne bilo koju političku partiju kao nosioca tih ideja.\n“Ma koliko šef režima već razmišlja ko će od njegovih enormnih bogataša da preuzme, ili kako Duško Knežević kaže otme Atlas banku, očigledno da je proces promjena u Crnoj Gori neminovno uzeo maha. I koliko god Milo žalio „što nema zastava kao u Srbiji ili Albaniji“, toliko smo sigurni da ga mnogo više brine činjenica da su građani, bez obzira na političku ili bilo koju drugu pripadnost, prepoznali trenutak kada treba prevazići sve moguće podjele”, navode iz SNP-a.\nIz ove partije dodaju, da je jedini cilj da se stvore uslovi kako bi konačno demokratija zakucala “i na naša vrata i našu Crnu Goru ne bi prepoznavali u svijetu kao zemlju kriminala i korupcije, zemlju afera i uništene privrede, zemlju koju, zbog ekonomskih i drugih razloga, svakodnevno napuštaju desetine naših porodica”.\n“Socijalistička narodna partija će i u subotu, zajedno sa hiljadama mirnih građana, dati svoj doprinos razvoju demokratije i na ovim prostorima. Bez straha, čvrsti i odlučni da istrajemo do kraja na evropskom putu Crne Gore, koji nema alternativu. Veličanstvena Podgorice sa svojim građanima, opet si u subotu centar demokratije i svijetli primjer zajedništva i neke nove ljepše Crne Gore”, ističu oni.\n“Državni udar”: Suđenje odloženo, advokati odbrane brane pravdu\nDF: Kriminalno ponašanje sudije Mugoše dokaz naredbi Mila Đukanovića


26 Jan 2019, 14:18 Požarevac SATTV Maja Kostić\nU GALERIJI SAVREMENE UMETNOSTI U POŽAREVCU 25.01.2019.G. OTVORENA JE IZLOŽBA SLIKA UČENIKA POŽAREVAČKE GIMNAZIJE POD NAZIVOM „SVETLOST SVETOSAVLJA“ .\nPrisutne goste je u ime Narodnog muzeja Požarevac pozdravila Marina Radosavljević, istoričar umetnosti, kustos koja je tom prilikom kazala:\n„Pravo na kulturu, umetnost, obrazovanje ima svaki čovek. Participacija u kulturnom životu jedno je od ljudskih prava i važi za celokupno društvo. U tom smislu važno mesto ima i saradnja kulturnih ustanova i organizacija i škola. Jer, ne samo da ova vrsta partnerstva podstiče razvoj talenata i kreativnosti, ona omogućava da se ostvari pravo učestvovanja u kulturnom životu zajednice putem potpune društvene inkluzije.\nPrema navodima u Predlogu strategije razvoja kulture, preporučuje se i podstiče međuresorna saradnja, između ostalog i kulture i obrazovanja, gde se ističe doprinos u razvoju kritičkog mišljenja, doživotnog učenja, edukativnih funkcija ustanova i organizacija u kulturi, kao i participacija u kulturi i razvoj publike.\nGalerija savremene umetnosti je u prethodnom periodu imala lepu saradnju sa vaspitno-obrazovnim ustanovama, čime se priklonila modelu kulturnih ustanova koje nemaju akcenat samo na prezentaciji kulturnog nasleđa, već i na komunikaciji sa publikom i edukacijom. Podjednako je negovana saranja i sa vrtićima, osnovnim i srednjim školama.\nU ime Narodnog muzeja zahvaljujem se svima što ste došli večeras i pozivam vas da posetite i druge postavke muzeja (arheološku sa lapidarijumom u centru grada, etnološku postavku i Šator Požarevačkog mira na Tulbi, primenjeno-umetničku u Dobrnjčevoj kući), Galeriju Miodraga Markovića sa međuratnim slikarstvom. Vrata našim učenicima, možda i budućim saradnicima su uvek otvorena, bilo da dolaze kao posetioci, bilo da traže stručnu pomoć“.\nPrisutnim posetiocima se zatim obratila profesorka likovnog obrazovanja Katarina Vukašinović koja je priredila koncept ove izložbe i tom prilikom se zahvalila direktorki škole na razumevanju i organizaciji postavke, kao i kolegi, profesoru u penziji Draganu Simiću koji je prvi organizovao Likovnu koloniju u ovoj školi.\nDanijela Žukovski, direktor Požarevačke gimnazije koja je otvorila ovu izložbu slika takođe se obratila prisutnim posetiocima, učenicima, profesorima i zahvalila se Narodnom muzeju i Galeriji na nastavku uspešne saradnje.\nPrva izložba radova učenika i profesora Gimnazije u GSU održana je u martu 2013.godine, a 2016. je organizovana izložba radova sa Likovnih kolonija učenika svih srednjih stručnih škola.\nSvečano otvaranje izložbe slika upotpunio je muzičkim numerama Ansambl požarevačke gimnazije kojim je rukovodila profesor muzičkog obrazovanja Jelena Rakić.\nGODINA KOJA JE NA IZMAKU BILA JE IZUZETNO USPEŠNA ZA GALERIJU SAVREMENE UMETNOSTI U POŽAREVCU I USPEŠNO JE…


UNSA: Nema podrške odluci o izjednačavanju diploma, to je moguće uraditi samo na državnom nivou | Avaz\nUNSA: Nema podrške odluci o izjednačavanju diploma, to je moguće uraditi samo na državnom nivou\nObjavljeno: 06. 06. 2016 - 13:54 Novosti »\nOdržana sjednica Senata Univerziteta u Sarajevu\nSenat Univerziteta u Sarajevu jednoglasno je, na 43. sjednici, zaključio da ne podržava inicijativu za izjednačavanjem visoke stručne spreme (VII stepen) koja je stečena po predbolonjskom sistemu studija s drugim ciklusom studija (master) po bolonjskom sistemu studija.\n- Senat Univerziteta u Sarajevu smatra da se pitanje stečenih kvalifikacija, koje će biti prepoznate i prihvatljive unutar BiH i unutar evropskog prostora visokog obrazovanja, treba urediti na državnom nivou da ne bi došlo do nejednakog tretmana stečenih kvalifikacija - navodi Stručna služba UNSA.\nU saopćenju za javnost ističe se da je navedeni zaključak Senata (od 4. 5. 2016. godine) odmah dostavljen Ministarstvu za obrazovanje, nauku i mlade KS-a.\n- Zapisnik sa 43. sjednice Senata Univerziteta u Sarajevu jednoglasno je, i bez izmjena, usvojen na 44. sjednici Senata održanoj 25. maja ove godine - navodi se.\nPodsjećaju da je rektorska konferencija BiH, u oktobru 2013., u skladu s odredbama Okvirnog zakona o visokom obrazovanju BiH dostavila usaglašeni prijedlog Pravilnika o stjecanju i korištenju akademskih titula, naučnih i stručnih zvanja, nadležnom Ministarstvu civilnih poslova BiH koje je bilo dužno da ga predloži Vijeću ministara na usvajanje.\nUniverzitet u Sarajevu mišljenja je da se ovakve vrste pravilnika ne mogu donositi na kantonalnom nego na državnom nivou, te da pravilnik o stjecanju i korištenju akademskih titula, naučnih i stručnih zvanja mora biti usaglašen od svih javnih univerziteta u BiH.\nUNSA podsjeća da je sjednica Senata UNSA od 3. juna sazvana na zahtjev ministra za obrazovanje, nauku i mlade KS-a, tokom službenog odsustva rektora UNSA, bila 5. tematska sjednica Senata s jednom tačkom dnevnog reda (razmatranje upisne politike na UNSA za studijsku 2016./2017., a ne pitanje ekvivalencije predbolonjskih i bolonjskih diploma).\n- Inicijativa ministra za obrazovanje, nauku i mlade KS-a za izjednačavanjem visoke stručne spreme (VII stepen) koja je stečena po predbolonjskom sistemu studija s drugim ciklusom studija (master) po bolonjskom sistemu studija bila je tačka dnevnog reda 43. redovne sjednice održane 4. 5. 2016. godine. Prethodno je, po ustaljenoj proceduri, inicijativa razmatrana na pripremnim sjednicama grupacija nauka/umjetnosti 25. i 26. aprila ove godine - navodi UNSA.\nIZ MINUTE U MINUTU najnovije prije 1 sat\nSud BiH odlučio da su naredbe Tužilaštva BiH bile nezakonite, kao i vještačenje SIPA-e! prije 4 dana, 22 sata


O TELENORU O NAMA DRUŠTVENA ODGOVORNOST TELENOR FONDACIJA VESTI AKTIVNO STARENJE UZ SAVREMENE TEHNOLOGIJE\nZapočinje turneja Karavana Pokreta trećeg doba\nJul 2012. - Da ulazak u treće doba ne predstavlja kraj kvalitetnog života, već otvara mogućnosti sopstvene edukacije i aktivnog učestvovanja u društvu dokazuje Pokret trećeg doba Srbije. U saradnji sa Telenor fondacijom, a nakon uspešno realizovane IV Olimpijade sporta, zdravlja i kulture trećeg doba, na kojoj učestvuju stariji građani iz cele Srbije, Pokret je započeo promociju aktivnog starenja, u gradovima širom Srbije.\nKaravan Pokreta trećeg doba krenuo je najpre u obilazak udruženja penzionera u Ljigu, a zatim će posetiti i druge gradove u Srbiji. Cilj poseta jeste edukacija o zdravim navikama u starosti, organizovanje besplatnih zdravstvenih pregleda, kao i predstavljanje programa koji omogućavaju lokalnim udruženjima penzionera i starim licima da sami, ili u saradnji sa ostalim članovima lokalne zajednice, poboljšaju kvalitet života samoorganizovanjem i daljim udruživanjem. Takođe, stariji sugrađani će dobiti priliku da aktivno učestvuju u ekološkim akcijama čišćenja i zaštite životne sredine, predstave svoje slikarske kolonije, kao i da prođu obuku za rad na računaru. Za potrebe obuka Telenor fondacija obezbedila je penzionerima računare i besplatan internet, kako bi im približila način na koji upotreba savremenih tehnologija može da im olakša informisanje, međusobnu komunikaciju i, pritom, smanji troškove.\nKaravan za stara lica inspirisan je Olimpijadom za osobe trećeg doba koju Pokret organizuje svake godine. Obezbeđivanjem interneta u toku trajanja prošlogodišnje Olimpijade, Fondacija je doprinela premošćavanju digitalnog jaza između generacija i time pokazala da moderne informaciono-komunikacione tehnologije ne poznaju granice.\nOve godine, odmah nakon Olimpijskih igara u Londonu, u našoj zemlji se nastavlja takmičenje najstarijih „olimpijaca“ koji žele da očuvaju dobru formu i nastave svoj duhovni razvoj u koraku sa vremenom.


Minstar Branislav Nedimović posetio Prijepolje - PPmedia\nMinstar Branislav Nedimović posetio Prijepolje\nPosted on\t7 августа, 2017 5:50 pm by adminpp033\nMinistar poljoprivrede, šumarstva i vodoprivrede Branislav Nedimović posetio je danas Prijepolje gde se sastao sa predstavnicima lokalne samouprave a kasnije je razgovarao i sa članovima udruženja malinara “Zlatna malina” na čiji poziv je stigao u ovu sredinu. Nakon sastanka sa predsednikom opštine Dragoljubom Zindovićem i njegovim saradnicima ministar Nediović je između ostalog kazao da malina nije berzanska roba i da ne može imati jedinstvenu cenu, te da to pre svega zavisi od tržišta koje diktira cenu. Ovo je bio samo jedan u nizu sastanaka koje su predstavnici najačeg prijepoljskog udruženja malinara održali sa resornim ministrom u cilju pronalaženja rešenja za probleme koje ih muče, a to je pre svega niska otkupna cena.\nMinistar poljoprivrede, šumarstva i vodoprivrede Branislav Nedimović u grad na Limu stigao je na poziv najačeg ovdašnjeg udruženja malinara. Međutim pre nego što se sastao sa njima Nedimovića je primio prvi čovek ove opštine Dragoljub Zindović sa saradnicima, koji je ministra upoznao sa svim onim što lokalna samouprava čini kako bi pospešila razvoj poljoprivrede. Sa ministrom Nedimovićem postignut je dogovor da se ubuduće na graničnom prelazu Jabuka prema Crnoj Gori obezbedi obavljanje fito sanitarnog pregleda što će olakšati poljoprivrednim proizvođačima izvoz robe ka ovoj zemlji.\n– Nekoliko ključnih stvari dogovorili smo sa ministrom i jako sam zbog toga zadovoljan. Osposobljavanje graničnog prelaza na Jabuci za fito sanitarni pregled na zahtev naših poljoprivrednih proizvođača biće realizovan uz pomoć ministarstva. Druga važna stvar koju smo dogovorili tiče se realizacije izgradnje transfer stanice, na rešavanju tog, za nas gorućeg problema radiće se užurbano, gde pomoć ministarstva neće izostati – naglasio je predsednik opštine Prijepolje Dragoljub Zindović.\nMinistar poljoprivrede Branislav Nedimović, foto: www.ppmedia.rs\nPozitivna stvar koja se desila u posladnja dva dana a tiče se malinara jeste da je jedan veliki otkupljivač ovog voća podigao svoju otkupnu cenu sa 110 dinara na 163 dinara, istakao je Nedimović.\n– Jedan veliki otkupljivač platiće svima koji su predali malinu 163 dinara. Sad je na udruženjima i njihovoj organizaciji da to i sa drugim hladnjačama dogovore. Imamo ukupno 603 otkupljivača u Srbiji, vi nikada ne možete da postignete jedinstvo to je jednostavno tržišna utakmica gde jedni vuku druge. Imam informaciju da će cena u Arilju još rasti u odnosu na sadašnju – tvrdi ministar poljoprivrede, šumarstva i vodoprivrede Branislav Nedimović.\nNakon nekoliko sastanaka održanih u Beogradu ovo je prvi sastanak održan na “domaćem terenu”, kazao je predsednik udruženja malinara “Zlatna malina” Mirsad Obućina i dodao da su ministra upoznali sa svim problemima koji muče malinare ovog kraja.\nUdruzenje malinara Zlatna malina, foto: www.ppmedia.rs\nOtkupna cena maline u Prijepolju iznosi oko 135 dinara, proizvođači se nadaju da ce ona najpre biti izjednačena sa cenom koja je u ostalim delovima zemlje i kreće se oko 165 dinara a kasnije se i popeti na 200 dinara što bi njih donekle zadovoljilo proizvođače.\nОзнаке: Branisav Nedimović, Dragoljub Zindović, Mirsad Obućina, vesti prijepolje


Otvoren javni poziv Fonda za inovacionu delatnost — Do 300.000 evra sredstava za projekte iz tehnološkog, naučnog i industrijskog sektora\nRS 39.59% · SAD 52.95% · EU 47.05%\n15:33 Central European Time: Beograd, Berlin, Pariz\n09:33 Eastern Time: Njujork, Boston, Majami\n06:33 Pacific Time: San Francisko, Los Anđeles, Sijetl\n21:33 China Standard Time: Peking, Šangaj, Singapur\nPon 21. jun\nJavni poziv za podnošenje projekata otvoren je od danas do 1. septembra.\nFond za inovacionu delatnost danas je obnovio Program ranog razvoja i Program sufinansiranja inovacija.\nKroz ova dva programa koje je Fond sprovodio od 2011. do 2016. godine obezbeđena su sredstva za ukupno 52 inovativna projekta 48 mikro, malih i srednjih domaćih preduzeća.\nJavni poziv za podnošenje projekata otvoren je od danas do 1. septembra. Kompanije mogu prijaviti projekat iz bilo koje oblasti nauke i tehnologije i iz bilo kog industrijskog sektora.\nProgram ranog razvoja ima za cilj da podstakne osnivanje startapa ili spin-off kompanija, obezbeđivanjem finansiranja za razvoj inovativnih tehnologija, proizvoda i usluga koje imaju potencijal za komercijalizaciju.\nProjekat u okviru ovog programa može da traje najduže 12 meseci, a visina sredstava koje Fond dodeljuje iznosi do 80.000 evra. Najmanje 15% ukupno odobrenog budžeta projekta mora da obezbedi podnosilac prijave iz drugih privatnih izvora nezavisno od Fonda za inovacionu delatnost.\nSredstva za realizaciju Programa ranog razvoja se mogu koristiti za finansiranje sledećih troškova:\nViše informacija o uslovima za prijavu i kriterijumima za dodelu sredstava možete naći na sajtu Fonda za inovacionu delatnost.\nCiljevi programa sufinansiranja inovacija su podsticanje komercijalizacije istraživanja i razvoja i dalji razvoj inovativnih kompanija kao i uspostavljanje saradnje sa međunarodnim kompanijama i organizacijama.\nTrajanje projekta u okviru Programa sufinansiranja inovacija može biti najviše do 2 godine, a sredstva koja će biti dodeljena iznosiće do 300.000 evra po projektu.\nViše informacija o Programu sufinansiranja inovacija možete naći ovde.\nAkviziran Totient, „spin-off” startap Seven&nbspBridgesa


Koristite smernice za zatvaranje lokacije i brisanje - SharePoint\nKoristite smernice za zatvaranje lokacije i brisanje\nSharePoint lokacija mogu povećavati brzo ako ih ne izbrišete kada više ne budu potrebni. Držanje zastarelih lokacije oko uzima prostor za skladištenje, omogućava ljudima da biste pronašli trenutne informacije, a možda neželjene usaglašenost razloga.\nKao administrator kolekcije lokacija, možete da koristite smernice lokacije da biste kontrolu lokacije širenje. Smernice za lokacija definiše životnom ciklusu lokacije tako što ćete navesti kada lokacije će biti zatvorena i on će biti izbrisana. Smernice za lokacije su posebno korisni za organizacije koje omogućavaju korisnicima da kreiraju sopstvene lokacije velikih grupa. Oni će možda zahtevati da biste izabrali smernice lokacija prilikom kreiranja lokacije.\nNapomena: Ako kolekcije lokacija nije povezan sa Office 365 grupe, opcija za kreiranje smernice lokacije neće se prikazati u meniju "Postavke lokacije".\nZatvaranje lokacije ukazuje na to da lokacije neće se koristi i na kraju može da se izbrisati prema plana. Zatvoreni lokacija se ne pojavljuje u mesta kao što je Delve, ali korisnicima možete da menjate pomoćnih lokacija i njen sadržaj pomoću URL adrese da dođete do lokacije.\nKreiranje smernica za lokacije\nPratite ove korake da biste kreirali smernice za lokacije koje će biti dostupne na svakoj lokaciji u kolekciji lokacija.\nPrijavite se kao administrator kolekcije lokacija i otvorite osnovne lokacije kolekcije lokacija.\nKliknite na dugme Postavke , a zatim izaberite stavku Postavke lokacije. Ako ne vidite Postavke lokacije, izaberite stavku informacije o lokaciji , a zatim kliknite na dugme Prikaži sve postavke lokacije. Neke stranice će možda zahtevati da biste izabrali sadržaj lokacije, a zatim Postavke lokacije.\nU okviru Administracija kolekcije lokacijaizaberite stavku Lokacija smernice.\nKliknite na dugme Kreiraj, a zatim izaberite neku od opcija:\nZatvaranje ili brisanje lokacije automatski. Ako smernice pomoću ove opcije se primenjuju na lokaciji, vlasnik lokacije morate ručno izbrisati lokacije.\nAutomatski brišu lokacije. Ako smernice pomoću ove opcije se primenjuju na lokaciji, vlasnik lokacije morate ručno da zatvorite lokacije, ali zatim lokacije će se automatski brišu. Smernice koje briše lokacije automatski određuje pravilo kada da izbrišete lokaciju, a ima sledeće opcije.\nRadnja koje aktivira brisanje lokacije i količina vremena koje treba da protekne od kad se ta radnja dogodi do bisanja lokacije. Okidač može da bude kreiranje lokacije ili zatvaranje lokacije. Na primer, možete da kreirate smernicu koja briše lokaciju tri meseca nakon zatvaranja ili smernicu koja briše lokaciju godinu dana nakon kreiranja.\nDa li da SharePoint šalje e-poruke vlasniku lokacije određeno vreme pre nego što lokacije je zakazanog brisanja.\nDa li da se vlasnicima lokacija dozvoli odlaganje brisanja lokacije.\nZatvaranje i brisanje lokacije automatski. Ova opcija omogućava iste odluke o tome kako da izbrišete lokaciju i takođe zahteva da navedete koliko dugo nakon njegove vreme kreiranja lokacije će biti zatvorena.\nPokretanje toka posla automatski da biste upravljali zatvaranje lokacije, a zatim izbrišite ih automatski. (dostupno uz neke planove i verzije). Ova opcija omogućava iste odluke o tome kako da izbrišete lokaciju, ali takođe zahteva da odredite toka posla za pokretanje da biste zatvorili lokacije. Kada se tok posla završi, SharePoint zatvara lokacije. Možete navesti ime toka posla, koliko dugo nakon kreiranju lokacije da biste pokrenuli tok posla i da li želite da ponovo pokrenite tok posla periodično do lokacije je zatvorili.\nDa biste na osnovnoj lokaciji i svim podlokacijama samo za čitanje kada je zatvoreno osnovne lokacije, izaberite kolekciju lokacija će biti pročitajte samo kada je zatvoreno.\nZatvorite lokacije ručno ili ponovo otvorite zatvorene lokacije\nPrijavite se kao vlasnik lokacije.\nU okviru Administracija lokacijeizaberite lokaciju zatvaranje i brisanje.\nDa biste zatvorili na lokaciji, kliknite na dugme Zatvori ovu lokaciju sada. Da biste ga ponovo otvorite, kliknite na dugme Otvori ovu lokaciju.\nIzaberite smernice za lokaciju\nPored Smernice, izaberite smernice, a zatim kliknite na dugme u redu.\nNapomena: Zatvaranje lokacija i lokacija brisanja datume na stranici, što je prikazano ispod približne. Lokacija su zatvoreni ili izbrisao tajmera koji se pokreće sedmično podrazumevano. Stoga, lokacija će biti zatvoreni ili izbrisane u okviru jedne sedmice sa datumima prikazane na stranici lokacije zatvaranje i brisanje .\nRučno brisanje lokacije\nU okviru Radnje na lokaciji, kliknite na dugme Izbriši ovu lokaciju.\nNapomena: Informacije o brisanju kolekcije lokacija potražite u članku Brisanje kolekcije lokacija.


Ognjen Tadić: Prijevremeni izbori u maju ne bi imali smisla – mojKontakt portal – Radio Televizija Kontakt\nOgnjen Tadić: Mrkla noć u Republici Srpskoj još uvijek traje\nOgnjen Tadić: Prijevremeni izbori u maju ne bi imali smisla\n“Ne bi imalo smisla da, naprimjer, održavamo prijevremene izbore u maju kada bi mandat trajao u naredna dva mjeseca i nakon toga da ponovo imamo izbore”, rekao je Tadić novinarima u Banjaluci.\nOn je dodao da je za održavanje prijevremnih izbora potrebno da predsjednik Republike Srpske raspusti Narodnu skupštinu ili da se ona sama raspusti, kao i da predsjednik Republike podnese ostavku.\nTadić smatra da je izjava predsjednika Srpske i SNSD-a Milorada Dodika da prihvata prijevremene izbore “manipulacija i politička igra kojom pokušava pokazati javnost da mu je ostalo još nešto hrabrosti”.\nUkoliko Dodik prihvata da budu održani prijevremeni izbori, kaže Tadić, onda bi trebalo da sa svojim koalicionim partnerima iz Federacije BiH izmijeni Izborni zakon BiH u dijelu u kojem ne predstavlja prenos nadležnosti, nego mogućnost da mandat predstavnika izabranih na prijevremenim izborima traje četiri godine.\n“Smatramo da je nepotrebna igra kada Dodik koristi pojam vanredni izbori, jer vanrednih izbora nema u izbornom zakonodavstvu ni Srpske ni BiH”, rekao je Tadić.\nIgor Ostojić iz SDS-ovog resornog odbora za prostorno uređenje, građevinarstvo i ekologiju kaže da su se lokalne zajednice u Srpskoj našle u velikom problemu kada je u pitanju obračun naknade rente za uređenje gradskog građevinskog zemljišta, koja će pogoditi najsiromašnije građane i investitore zbog trajanje procedure obračuna i velikih izdataka.\nOn je rekao da će SDS predložiti izmjene zakona o građenju, kao i pravilnika o obračuni i plaćanju te rente, koje će dostaviti Savezu opština i gradova Srpske.\nLagumdžija: Zašto Radončić nije formirao krizni štab?\nZvezda na Bilbao za nokaut fazu


Sastanak generalskog kora Oružanih snaga BiH\nU Domu OS BiH u Sarajevu, 5.12.2018. godine održan sastanak generalskog kora OS BiH. Sastankom je rukovodio načelnik ZŠ OS BiH generalpukovnik Senad Mašović koji je u svom obraćanju istakao važnost i značaj ovakvih sastanka.\nPored generala i brigadira na generalskim pozicijama u OS BiH, sastanku su prisustvovali komandant EUFOR-a generalmajor Martin Dorfer i načelnik Štaba NATO-a u Sarajevu brigadir Tibor Papp.\nNa sastanku generalskog kora razgovarano je o aktuelnom stanju i težišnim aktivnostima u OS BiH, kao i prioritetnim planovima za naredni period.\nIzmeđu ostalog razmatrana su pitanja iz funkcionalnih nadležnosti, sa naglaskom na izradu plana potreba za 2019. godinu, poboljšanje životnog standarda pripadnika OS BiH, te proces modernizacije OS BiH.\nTakođer, najviši vojni dužnosnici razgovarali su o temama koje se odnose na jačanja lanca komandovanja i kontrole, aktivnosti u oblasti civilno-vojne saradnje i predstojećim pripremama za proces ocjenjivanja lake borbene grupe.


Bosna se ne smiruje: Nova dva scenarija Zapada protiv Dodika - 10.10.2018, Sputnik Srbija\nPrva namera međunarodne zajednice jeste da poništi izbore u RS i organizuje nove. Međutim, malo je verovatno da taj scenario može da uspe. Drugi cilj je... 10.10.2018, Sputnik Srbija\nanalize i mišljenja, komentari i analitika, republika srpska (rs), milorad dodik, mladen ivanić, željka cvijanović, anđelko kozomara, morin kormak, vukota govedarica, obren petrović, snsd, sda, sdp bih, savez za pobjedu, cik bih, zahtev vukote govedarice i mladena ivanića za ponovnim prebrojavanjem glasova na izborima u bih, izbori, bosna i hercegovina (bih)\n17:16 10.10.2018 (Osveženo: 16:02 16.11.2021)\n© AP Photo / Amel EmricBrojanje glasova na izborima u BiH\nPolitičke prilike u Bosni i Hercegovini ne smiruju se ni posle opštih izbora održanih 7. oktobra, već kao da se zakuvavaju. Lideri koalicije Savez za pobjedu Vukota Govedarica, predsednik Srpske demokratske stranke i kandidat za predsednika Republike Srpske (RS) i Mladen Ivanić, kandidat za predstavnika Srba u Predsedništvu BiH, koji su izgubili od Milorada Dodika i njegove političke grupacije, izneli su sumnje u regularnost izbora.\nGovedarica je čak proglasio pobedu na izborima, iako rezultati nedvosmisleno pokazuju da je za predsednika RS izabrana Željka Cvijanović. Njegovom zahtevu, da se ponovo broje glasovi, pridružio se Ivanić.\nSimptomatično je da se njima pridružila i Američka ambasada u BiH, koja takođe iznosi sumnje u regularnost izbora. Kuriozitet je da ponovno prebrojavanje glasova traži i Socijaldemokratska partija, koja je posle SDA u drugom bosanskohercegovačkom entitetu Federaciji BiH, ostvarila najbolji izborni rezultat.\nSprema li se sada neki novi politički kontraudar na Dodika i pokušaj da se on delegitimiše, a da mu se pobeda poništi? Kuva li se negde plan o rušenju izbora?\nDodik ekskluzivno za Sputnjik: Da nije nepristojno, već bih proglasio pobedu (video)\n7 Oktobar 2018, 16:52\nU Govedaričine tvrdnje da postoji višak glasačkih listića, kao i da postoje sumnje da je došlo do duplog štampanja glasačkih listića malo ko veruje, s obzirom da štampanje glasačkih materijala nadgleda Centralna izborna komisija iz Sarajeva, a niko iz nje sasvim sigurno ne bi vršio izborne manipulacije u Dodikovu korist.\nNa kraju, Željka Cvijanović je izgubila izbore u Banjaluci sa razlikom od oko 6000 glasova u Govedaričinu korist, dok je SNSD ubedljivo pobedio. Kako to da izborne manipulacije nisu vršene u najvećem srpskom gradu sa one strane Drine, gde je to najlakše činiti, pitaju se Banjalučani.\nPolet sa kojim su lideri SzP krenuli u osporavanje izbornih rezultata povezuje se sa aktivnostima stranih ambasada iz Sarajeva, posebno sa aktivnostima američke ambasadorke Morin Kormak, koju je Dodik optužio da je tokom izborne noći vršila pritisak na članove CIK-a u Sarajevu.\nTo i „zabrinutost“ koji je Stejt department podelio sa, kako je iz te kuće saopšteno, posmatračima OEBS-a i drugim međunarodnim timovima, kao i lokalnim NVO oko registracije birača, jednakog pristupa medijima i nepravilnim korišćenjem javnih resursa, dalo je, prema tumačenjima, vetar u leđa Govedarici i Ivaniću da osporavaju izborne rezultate.\nPrva namera stranih ambasada u BiH jeste da se na CIK izvrši pritisak da se izbori ponište i raspišu novi i tom prilikom bi pokušali da preokrenu izbornu volju građana, pre svega RS, smatra banjalučki analitičar Anđelko Kozomara.\n„Malo je verovatno da bi takav scenario bio i ostvaren“, dodaje on, „jer građani RS, bez obzira na veliki broj glasova koji su dobili i Govedarica i Ivanić, ne bi pristali na pritisak stranaca koji su nas bombardovali i ubijali našu decu, da utiču na izborne rezultate“.\nOno što je gotovo izvesno, jeste da se Dodiku i koaliciji koju predvodi neće dozvoliti da formira Savet ministara BiH, objašnjava Kozomara, iako koalicija okupljena oko SNSD ima većinu među srpskim poslanicima u Predstavničkom domu Parlamentarne skupštine BiH (PS BiH).\nOdnos snaga među poslanicima iz Srpske sličan je odnosu od pre četiri godine, kada su, podseća Kozomara, Amerikanci izvršili snažan pritisak na bošnjačkog i hrvatskog člana Predsedništva, da posle višemesečnih pregovora sa SNSD, sklope koalicioni dogovor sa manjinskim SzP.\n6 Oktobar 2018, 22:42\n„Oni (međunarodna zajednica) će i ovog puta iskoristiti svoj uticaj na koalicione partnere iz Sarajeva da isključe Dodika iz Saveta ministara“, smatra Kozomara.\nDodiku, da bi imao većinu u Predstavničkom domu PS BiH, fale još dva poslanika, a po svemu sudeći, podršku mu je obećao pomenuti gradonačelnik Doboja Obren Petrović.\nUkoliko bi se Dodikovoj koaliciji priključio još jedan poslanik, SNSD i njegovi koalicioni partneri mogli bi da blokiraju odluke u Predstavničkom domu, izbor Saveta ministara, kao i sve odluke Predsedništva.\n„Da li će Dodik uspeti da pribavi još jednog poslanika? Prema iskustvima, verovatno hoće i on će u tom slučaju blokirati izbor Saveta ministara iz redova SzP. To je bitno, zato što sada po Ustavu predsedavajući Saveta ministara treba da bude iz srpskog naroda“, kaže Kozomara.\nU Parlamentu Srpske situacija je, prema Kozomarinim rečima, mnogo jasnija, jer je Dodikova koalicija do sada osvojila 51 poslaničko mesto, a za većinu su im potrebna još četiri poslanika, što će i dobiti kada svi glasovi budu prebrojani, predviđa Kozomara.\nSve u svemu, Bosnu i Hercegovinu očekuje, predviđa Kozomara, uzbudljiva politička jesen, u kojoj će težište svih aktivnosti domaćih političara, ali i predstavnika dela međunarodne zajednice biti usmereno na formiranje vlasti u Sarajevu.\nzahtev Vukote Govedarice i Mladena Ivanića za ponovnim prebrojavanjem glasova na izborima u BiH


► Šer fondacija: Opozicione stranke aktivnije na internetu od vladajuće stranke\nStručnjak "Šer fondacije" Nevena Martinović iznela je rezultate prema kojima je vladajuća Srpska napredna stranka (SNS) koristila "alternativne Fejsbuk stranice" umesto zvanične, kako bi reklamirala svoj program.\nMartinović je kazala da je na stranici "150+" objavljeno 76 aktivnih oglasa SNS-a, dok je 92 objavljeno tokom predizborne tišine.\nGovoreći o opozicionim strankama, ona je navela da Srpska radikalna stranka nije bila aktivna na toj društvenoj mreži, dok je tokom prethodnih izbora bila među najaktivnijim.\nMartinović je navela da nijedna zvanična stranica, kao ni lideri, nisu na Fesjbuku poštovali predizbornu tišinu.\nStručnjak "Šer fondacije" Anđela Milivojević predstavila je analizu portala B92, Blic, Danas, Kurir, Mondo, N1, Nova S, RTS i Telegraf, koja je pokazala da je u svim dominantna vladajuća SNS, koja se tokom izbornog procesa našla pomenuta 8.000 puta.\nMilivojević je dodala da je drugi po redu pominjanja Savez za Srbiju koji je pomenut 3.000 puta, dok je Socijalistička partija Srbije, pomenuta nešto manje od 2.000 puta, na trećem mestu.\nPrema njenim rečima, dominantne reči su "Evropa" ili "EU", dok je druga po redu reč "Bojkot".\nMilivojević je navela da je koronavirus na trećem mestu pominjanja, dok je na četvrtom mestu Kosovo.\nTehnički direktor "Šer fondacije" Andrej Petrovski ukazao je da valdajuća stranka u maloj meri koristi Tviter, navodeći da tu mrežu koriste "ljudi sa čvrsto izgrađenim mišljenjima koje dele sa svojom 'Tviter zajednicom' ".\nKao najdramatičniji trenutak kampanje, Petrovski je istakao "veliki broj ekrana kojima se obraća jedan čovek" i ocenio da je to nova forma političkog mitinga.


Završetak rekonstrukcije dionice Čatrnja-Gradiška u narednih 45 dana - Akta.ba\n24.04.2020. 10:15 / Izvor: SRNA\nMinistar saobraćaja i veza Republike Srpske Đorđe Popović i vršilac dužnosti direktora preduzeća “Putevi Republike Srpske” Nenad Nešić posjetili su jučer mjesto izvođenja radova na rekonsgrukciji dijela magistralnog puta M 14.1, na dionici Čatrnja-Gradiška, koji bi trebalo da budu završeni u narednih 45 dana.\nPopović je istakao da je riječ o rekonstrukciji značajnog puta za Republiku Srpsku, koji bi u narednoj fazi trebalo da bude povezan sa novim carinskim terminalom.\n"Ovo će sigurno biti savremena saobraćajnica koja neće zaostajati za sličnim u razvijenim zemljama" , naglasio je Popović.\nOn je naveo da je na području Gradiške predviđena izgradnja tri kružne raskrsnice, te drugi projekti čiji je cilj da obezbijede kvalitetnije, brže i bezbjednije odvijanje saobraćaja.\n"S obzirom na geografski položaj, Gradišci će biti posvećena dodatna pažnja u rješavanju saobraćajnih i infrastrukturnih pitanja", dodao je Popović.\nNešić je naveo da je riječ o potpunoj rehabilitaciji magistralnog puta dužine 1.200 i širine šest metara, navodeći da vrijednost radova, koje izvodi “Niskogradnja” iz Laktaša, iznosi 935.000 KM.\n"Dobićemo potpuno nov, bezbjedniji, brži i kvalitetniji magistralni put, a `Putevi Srpske` će u narednom periodu u okviru redovnog održavanja uložiti sredstva u dalju sanaciju ovog magistralnog puta", rekao je Nešić, koji očekuje da će radovi biti završeni u narednih 45 dana.\nOn je dodao da radove iz vlastitih sredstava finansira preduzeće “Putevi Republike Srpske”, koje je raspisalo tender za kredit od 200 miliona maraka.\n"Očekujemo završetak tenderske procedure 8. maja, kada ćemo vidjeti da li imamo ta sredstva. Pandemija virusa korona je uticala na prilično smanjenje prihoda, ali rukovodstvo preduzeća, u saradnji sa Ministarstvom saobraćaja i veza i Vladom Republike Srpske, vodi računa o finansiranju svih projekata. Smatram da ćemo u ovoj godini pokrenuti mnogo više projekata nego lani", naveo je Nešić.\nrehabilitacije dionice Čatrnja


Otpušteni da udruže otpremnine i pokrenu biznis - PKS-RPK Novi Sad\nU proteklih pet godina malom i srednjom biznisu u Srbiji odobreno je oko 32.000 kredita sa prosečnim sredstvima od 1.409 evra po kreditu. Koliko se kod nas malo novca koristi za mali biznis najbolje pokazuje činjenica da je u Evropskoj uniji za dve godine realizovano 390.000 mikrofinansirajućih kredita, a vrednost pojedinačnog zajma bila je oko 8.500 evra.\nPrema oceni koordinatora Foruma MSPP Privredne komore Srbije Aleksandra Gračanca, mirkrokredita kod nas bi moglo biti znatno više ukoliko bi postojao zakon o mikrofinansiranju, jer bi administrativni i troškovi tehničkih garancija bili niži.\n– Investitori iz EU i SADÂ veruju da je mikrofinansiranje jedno od važnih rešenja za smanjenje nezaposlenosti i siromaštva, kao i da bi strana ulaganja bila veća ako bi bila doneta zakonska regulativa koja bi efikasno uredila taj segment poslovanja – objašnjava Gračanac. – Mikrokrediti u Srbiji bi mogli da budu još povoljniji da postoji zakon o mikrofinansiranju, jer bi administrativni i troškovi tehničkih garancija bili niži. Pre nekoliko godina pokrenuta je inicijativa za donošenje zakona koju su podržali USAID, EBRD i Svetska banka.\nInače, mikrofinansiranje je prvenstveno namenjeno početnicima u biznisu, jačanju preduzetništva, mikro firmama do 10 zaposlenih, malim i srednjim firmama, nezaposlenima za samozapošljavanje, socijalnoj inkluziji, širenju kapaciteta i kreiranju novih radnih mesta u postojećim malim i srednjim preduzećima. Evropska unija znatno promoviše ovaj vid alternativnog finansiranja malog biznisa koji se zasniva na uređenoj zakonskoj regulativi. Pojedine članice EU u programima za podsticanje preduzetništva i osnaživanje malih firmi preko namenskih fondova primenjuju model mikrofinansiranja. U Velikoj Britaniji je u period od početka globalne finansijske krize više od 3,5 miliona građana počelo mikro biznise, gde su prednjačili mladi preduzetnici – 60 odsto, dok ostatku pripadaju razne socijalne grupe, počev od građana koji su ostali bez posla do onih koji su otišli u penziju i bila im je potrebna dodatna zarada.\nKada bi Srbija brzo usvojila zakon o mikrofinansiranju bila bi to dobra šansa i za zaposlene u preduzećima u restrukturiranju koja nisu prodata , a koja su iz državnog Tranzicionog fonda dobili otpremine od 200 evra po godini radnog staža. Stručnjaci, pa i sindikati, savetuju radnicima koji ostaju bez posla – jer je svima jasno da će teško naći novo radno mesto – da novac od otpremina uz udruživanje sa drugim radnicima ulože u mali biznis i pokrenu proizvodnju . Računica pokazuje da im ni udružene otpremine ne bi bile sasvim dovoljne za pokretanje biznisa pa bi im mikrokrediti na nekoliko godina otplate i te kako dobro došli.\nBerg: Važno nastaviti sa reformama\nDirektor EBRD za Srbiju Danijel Berg izjavio je da Evropska banka ulaže više od milijardu evra u Zapadni Balkan…\nPočetnicima u biznisu 150 miliona\nProgram Ministarstva privrede i Fonda za razvoj koji je namenjen početnicima u poslovanju završava se u petak, 30. decembra,…\nIma para i za džabe!\nDomaći privrednici smatraju da u Srbiji treba još mnogo da se radi na unapređenju poslovnog ambijenta. Jedna od primedbi…\nLOŠ ZNAK Na svetskim berzama zabeležena pojava koja se dogodila samo tri puta u proteklih 100 godina\nNa svetskim berzama u sredu je zabeležen ogroman krah, nakon što su ušle u takozvanu korekciju, odnosno, vrednost akcije…\nStruja neće poskupeti u naredne tri godine\nTrogodišnjim planom poslovanja Elektroprivrede Srbije (EPS) nije planirano povećanje cene struje za garantovano snabdevanje domaćinstava i malih kupaca, piše…


Zašto civilna zaštita u Srbiji ne funkcioniše? - Mašina\nIrena Pejić\t· 24.06.2020.\nMinistar Stefanović u obilasku pripadnika MUP-a tokom poplava u Ljuboviji; Foto: MUP Srbije\nPonovo smo suočeni sa velikim poplavama, koje se kao i druge vremenske nepogode, uporno vraćaju svake godine. Ono što se svaki put pitamo je šta se dešava sa sistemom civilne zaštite i da li postoje ulaganja u sisteme prevencije kako bi se umanjila šteta od nepogoda?\nSvake godine nam prete različite vremenske nepogode koje se javljaju kao posledica klimatskih promena u Srbiji i regionu. Iako se s razornim poplavama i požarima, zemljotresima i vetrovima suočavamo na godišnjem nivou, čini se da se dugoročno planiranje i ulaganje u sisteme zaštite, koji bi mogli preduprediti drastične posledice, izostaje.\nTako pre svake malo veće kiše ili neposredno nakon nje kada nam priprete poplave, svima bude jasno da je stanje sistema civilne zaštite apsolutno nezadovoljavajuće. To traje već duži period, a iskustva nam nameću zaključak da je u civilnu zaštitu potrebno sistemski ulagati i usavršavati je prema potrebama a ne baviti se njom sporadično, i to samo dok je „vruća tema“.\nOve godine je izrazito kišoviti jun doneo poplave, pa je Ministarstvo unutrašnjih poslova Vlade Republike Srbije saopštilo da su pripadnici Sektora za vanredne situacije usled obilnih padavina 24 časa dnevno u pripravnosti i nadziru sve vodotokove, pružaju pomoć stanovništvu i evakuišu građane Srbije u svim ugroženim opštinama.\nDo sada je proglašena vanredna situacija u četrnaest opština u zapadnoj i centralnoj Srbiji. Poplavljen je veliki broj domaćinstava, škole, sportski centri, infrastruktura, poljoprivredna zemljišta. Bujice ruše puteve i mostove pa je saobraćaj ka nekim mestima obustavljen, nestaje struja a veliki broj lokalnog stanovništva se evakuiše.\nKoliko je situacija opasna na određenim lokacijama pokazuju podaci da je samo reka Ljuboviđa, nabujala od padavina, srušila čak tri mosta u Ljuboviji u kome je jedan deo grada bez struje, dok je Ibar u Kraljevu slomio nekoliko splavova koji su bili na toj reci.\nDa li se poplave mogu sprečiti?\nPoplave u ravničarskim krajevima se razvijaju polako, po nekoliko dana, za razliku od bujičnih poplava koje se razvijaju brzo, nekad i bez vidljivih znakova, koje formiraju opasan i destruktivan plavni talas, koji sa sobom nosi mulj, kamenje, granje i otpad.\nKako do plavljenja dolazi, pored stvaranja podzemnih voda kada nivo vode u rekama poraste, i prelivanjem preko nasipa ili njihovog probijanja, neophodno je redovno održavati rečne nasipe, pošumljavati obale onim vrstama drveća koje vezuju tlo i usporavaju eroziju zemljišta, ali i redovno čistiti korita reka, potoka i kanala od otpada.\nZa predviđanje poplava je potrebno redovno praćenje analiza Hidrometeorološkog zavoda, ali čak i ako se poplave predvide, mere zaštite se ne mogu preduzeti za kratko vreme. Primer za to su upravo poplave 2014. godine kada je drugi, bujični talas za Obrenovac bio predviđen, ali nadležne službe nisu uzbunile stanovništvo. Pored kiša, poplavama su, prema zaključcima novinara/ki CINS-a, isto toliko doprineli i nejasni zakoni, nedostatak informacija, odsustvo odgovornosti i nemar prema stanovništvu kome je trebalo pomoći u spasavanju života i imovine.\nOtud neophodnost da se planiranje zaštite od poplava (i prirodnih katastrofa uopšteno) radi dugoročno, sistemski i na vreme, i pored toga što pažnja o pitanjima civilne zaštite i svest o njenom značaju i kod nadležnih organa i u široj javnosti obično traje do kraja neposredne opasnosti.\nNabujala reka Moravica kod Ivanjice; Foto: Ivica Drobac / Facebook\nŠta je sa civilnom zaštitom?\nCivilna zaštita predstavlja organizovani državni odgovor na različite vrste opasnosti koje ugrožavaju ljude, životinje, životnu sredinu i kulturna dobra, u mirnodopskim i ratnim uslovima. Prema važećim zakonima u Srbiji, ovim sistemom rukovodi Uprava za civilnu zaštitu koja je deo Sektora za vanredne situacije, a koji je u sklopu Ministarstva unutrašnjih poslova. Deo obaveza i nadležnosti imaju i lokalne samouprave kao i druge organizacije poput vatrogasne i druge hitne službe. U slučaju proglašenja vanredne situacije na različitim organizacionim nivoima formiraju se i štabovi za vanredne situacije.\nNakon ukidanja sveobuhvatne jugoslovenske opštenarodne obrane devedesetih, u Republici Srbiji civilna zaštita ulazi u period ponovnog sistemskog uređenja tek donošenjem Zakona o vanrednim situacijama 2009. godine. U skladu s tim zakonom, svojevremeno je usvojen i Zakon o zaštiti od požara, Nacionalna strategija zaštite i spasavanja u vanrednim situacijama i niz uredbi među kojima i Uredba o formiranju štabova za vanredne situacije. Nakon velikih poplava 2014. godine usvojen je i Nacionalni program upravljanja rizikom od elementarnih nepogoda.\nSektor za vanredne situacije bi po važećim zakonima trebalo da obavlja poslove normativne, upravne, organizaciono-tehničke, preventivne, operativne, programske, planske, informativne i druge prirode, radi organizovanja i sprovođenja mera zaštite i spasavanja ljudi materijalnih i kulturnih dobara i životne sredine od elementarnih nepogoda, tehničko-tehnoloških nesreća, udesa i katastrofa, posledica terorizma, ratnih i drugih većih nesreća. Saglasno Zakonu o vanrednim situacijama za odgovor na vanrednu situaciju odgovorne su snage zaštite i spasavanja koje čine štabovi za vanredne situacije, jedinice civilne zaštite, vatrogasno-spasilačke jedinice, policija, Vojska Srbije i drugi subjekti čija je redovna delatnost zaštita i spasavanje ili koji su opremljeni i osposobljeni za ovakvo reagovanje.\nNa teritoriji Republike Srbije do sada je formirano oko 180 specijalizovanih jedinica civilne zaštite za zaštitu i spasavanje i blizu trideset komandi tih jedinica. Osnovnu obuku prošlo je manje od 3000 pripadnika koji su raspoređeni u specijalizovane jedinice civilne zaštite i to za zaštitu od požara, spasavanje na vodi i pod vodom, pružanje prve pomoći, radiološko-hemijsko-biološku zaštitu, spasavanje iz ruševina i zbrinjavanje.\nDa to nikako nije dovoljno pokazuje i poređenje podataka koji su dati u jednom televizijskom prilogu da je hladnoratovske 1983. godine samo u Beogradu bilo više od 300.000 ljudi obučenih za civilnu zaštitu, dok je 2014. godine za vreme majskih poplava građane i građanke spašavalo tek 1500 obučenih spasilaca. Te 2014. se pokazalo i to da tamo gde država podbacuje, tu se građani organizuju sami – u spašavanju, zbrinjavanju, ali i saniranju štete.\nNekada, za vreme socijalističke Jugoslavije civilna zaštita je bila zasnovana na konceptu opštenarodne odbrane, u kojoj su sve lokalne samouprave imale velike nadležnosti i redovna finansijska sredstva. Tada su vojska, policija, teritorijalna odbrana, Službe posmatranja i obaveštavanja, državni organi, zdravstvene institucije, meteorološke organizacije, preduzeća, pojedinci i pojedinke bili deo jedinstvenog sistema. Civilna zaštita je tako bila deo redovno finansiranog sistema koji je bio masovan, sa redovnim edukacijama i obukama, ali i integrisan u celokupni školski sistem.\nNeki od glavnih nedostataka današnje civilne zaštite jesu umanjenja ionako nedovoljnih budžetskih sredstava za obuke, angažovanje ljudstva, za prevenciju, uzbunjivanje, i zaštitu, ali i manjak edukacije stanovništva. Kako je raniji sistem civilne zaštite odbačen kao recidiv starog socijalističkog sistema, odbačena je i ideja ekstenzivne edukacije stanovništva (kroz predmet Opštenarodna odbrana i društvena samozaštita – ONO i DSZ) koja je predstavljala temelj izgradnje sistemski planirane zaštite stanovništva.\nKako je u Srbiji, kao i u ostalim republikama bivše Jugoslavije, sistem civilne zaštite pao u senku sistema oružanih snaga, izgubio je sredstva i nestala je i politička volja da se njime neko dugoročno bavi. Tako srpski političari kupuju polovne vojne avione dok je na teritoriji cele države dostupan samo jedan ledolomac koji nikako nije dovoljan da reši probeme leda na rekama koji nas redovno sačeka u januaru svake godine, niti ima dovoljno mehanizacije za redovno čišćenje mulja u rekama. Tako sistemsko urušavanje i nedovoljno finansiranje javnih službi i rasprodaja potrebne mehanizacije svake godine uzima svoj danak.\nPored kompleksnog pravnog okvira, nejasnih granica nadležnosti i nesprovođenja Nacionalne strategije o zaštiti, civilna zaštita u Srbiji ne funkcioniše jer se na prevenciji ne radi a ulaganja u opremu i ljudstvo su minimalna. Još je početkom dvehiljaditih došlo do masovnog otpuštanja civila iz Ministarstva odbrane koji su bili zaposleni na poslovima organizovane zaštite od elementarnih nepogoda. Tada je skoro polovina zaposlenih u civilnoj zaštiti dobila otkaz.\nPored malog broja zaposlenih na poslovima civilne zaštite, ulaganja za civilnu zaštitu su mala i nedovoljna, što ilustruje činjenica da je od planiranih 6.4 milijarde dinara za period od 2011. do 2015. godine Sektoru za vanredne situacije je odobreno svega 1.8 milijarde dinara, dok je procenjena šteta samo od majskih poplava 2014. godine iznosila 220 milijardi dinara, odnosno 1.8 milijardi evra. Dovoljno je reći da su procene stručnjaka takve da svaki uloženi dinar u sistem zaštite smanjuje 10 dinara štete od nepogoda.\nFinansiranje sistema zaštite i spasavanja od izuzetne je važnosti s obzirom na to da nivo opremljenosti i brzina reagovanja spasilačkih timova u vanrednim situacijama presudno utiče na obim i težinu posledica od pojedinih vanrednih događaja, odnosno na visinu nastale materijalne i svake druge štete. Finansiranje sistema zaštite i spasavanja obezbeđuje se iz budžetskih sredstava (Republike, pokrajine, grada, opštine), a dodatna sredstva obezbeđuju se iz Budžetskog fonda za vanredne situacije i drugih izvora.\nIako je u Ministarstvu unutrašnjih poslova, odnosno Sektoru za vanredne situacije formiran Nacionalni trening centar za vanredne situacije koji edukuje i obučava pripadnike profesionalnih i dobrovoljnih vatrogasnospasilačkih jedinica, kao i građane koji učestvuju u civilnoj zaštiti , edukacija stanovništva ni praktična obuka nije dovoljna. Podaci govore da je do prošle godine imenovano oko 9000 poverenika za cvilnu zaštitu ali da je jako mali deo njih prošao obuku.\nVeća ulaganja u sistem civilne zaštite su svakako nužna i nesumnjivo bi smanjila štetu usled prirodnih nepogoda, no kada se u obzir uzmu nepogode koje su se poslednjih godina dogodile na teritoriji Srbije jasno je da se one ponavljaju te da je potrebno mnogo više ulaganja u sisteme prevencije kako bi se umanjili rizici od štete.\nKljučne reči: civilna zaštitapoplave\nMašina\t· 10.04.2018.


RADONČIĆ: Moramo imati uspješnu suradnji s RS, SNSD je nezaobilazan faktor | Poskok\nRADONČIĆ: Moramo imati uspješnu suradnji s RS, SNSD je nezaobilazan faktor\nPredsjednik Saveza za bolju budućnost (SBB) Fahrudin Radončić najavio je da će sljedećeg tjedna biti predloženi ministri za Vladu Federacije BiH (FBiH) iz ove stranke za pozicije na kojima su bili kadrovi Demokratske fronte. On je rekao da je to tehničko pitanje, te da će imena kandidata za ministre biti priopćena nakon što ih s liderom SDA Bakirom Izetbegovićem još jednom razmotri.\nRadončić je za “Glas Srspke” izjavio da njegov ulazak u Vijeće ministara BiH nije nešto što ga osobno impresionira ili zanima, te da je preuranjena priča o toj temi.\nOn kaže da ne zna kada bi mogao biti održan sastanak SBB-a, HDZ-a, SDA i Saveza za promjene, ali ističe da to treba organizirati SDA “kao kičma vlasti na svim razinama”, jer imaju najviše zastupnika i izaslanika.\n– Da bi zakoni, strategije i preporuke na razini BiH imali entitetsku prohodnost, veoma je važno da imamo uspješnu suradnju s Republikom Srpskom, rekao je Radončić i zaključio da je SNSD u tom smislu nezaobilazan faktor s kojim svi trebaju raditi./HMS/


03/06/2018 21:31 Srbija Politika\nSaša Radulović (Foto: JuTjub)\nOstavku su podneli svi članovi predsedništva stranke — predsednik Saša Radulović, zamenica predsednika Miroslava Milenović, potpredsednik Dušan Pavlović, potpredsednica Jasmina Nikolić i potpredsednik Aleksandar Stevanović, navodi se u saopštenju.\nOstavku su podneli i Vojin Biljić, predsednik beogradskog odbora DJB i Dimitrije Majkić, generalni sekretar stranke. U saopštenju se dodaje da će novi unutarstranački izbori biti organizovani u roku od 60 dana.\nStranka DJB je, zajedno sa pokretom Dveri, sa kojim je u nedelju izašla na beogradske izbore, osvojila 31.682 glasa, ili 3,89 odsto, čime je ostala ispod cenzusa i nije ušla u gradski parlament.\nDa li rezultati beogradskih izbora označavaju početak kraja stranačkog sistema kakav smo do sada oznavali u Srbiji, pročitajte OVDE.\nUnutarstranačko previranje nije sprečilo poslanike DJB da danas imaju prilično aktivan dan u Skupštini Srbije:\nMAFIJAŠKE METODE: Medicinski lobi falsifikuje istoriju, opšti rat protiv stanovništva u Srbiji je počeo 1999., a sada kreće ... (VIDEO)\nVUČIĆ U MOSTARU SA KOLINDOM I PREDSEDNICIMA BiH: Ponudili smo rešenje oko granica koje ne odgovara interesima Srbije! (VIDEO)


Borba protiv korupcije jedan je od prioriteta Misije OSCE-a u Bosni i Hercegovini\nMisija OSCE-a u Bosni i Hercegovini je od 16. do 25. marta timovima za borbu protiv korupcije širom BiH donirala IT opremu kao jednu od aktivnosti koje Misija provodi u oblasti borbe protiv korupcije.\nDonacije IT opreme isporučene su timovima za borbu protiv korupcije u Unsko-sanskom, Posavskom, Tuzlanskom, Zeničko-dobojskom, Bosansko-podrinjskom, Srednjobosanskom, Hercegovačko-neretvanskom i Zapadnohercegovačkom kantonu, te timu za borbu protiv korupcije Republike Srpske.\nNaredne isporuke, namijenjene Agenciji za prevenciju korupcije i koordinaciju borbe protiv korupcije, te antikorupcijskim timovima Vlade Federacije BiH, Kantona Sarajevo, Kantona 10 i Brčko distrikta BiH, planirane su do sredine aprila.\n– Pandemija virusa COVID-19 izazvala je povećan broj izazova u smislu informacijske tehnologije s kojima se antikorupcijski timovi suočavaju u svom radu, a jedan od ključnih problema je nedostatak adekvatne IT opreme – izjavila je ambasadorica Kathleen Kavalec, šefica Misije OSCE-a u BiH, dodavši da će im ove donacije IT opreme omogućiti efikasniji rad.\nBorba protiv korupcije jedan je od prioriteta Misije OSCE-a u Bosni i Hercegovini. Zajedno s vlastima u BiH, Misija će nastaviti s radom na prevenciji korupcije i borbi protiv korupcije za dobrobit ove države i njenih građana i građanki, saopćeno je iz OSCE-ove misije u BiH.


Dario Šarić pokušava da zaustavi razigranog Stefana Markovića\nŠarić (22), iako još uvek mlad, već nekoliko sezona blista na međunarodnoj sceni. Posle odličnih igara u Evroligi, usledila je selidba u NBA klub iz Filadelfije. Međutim, u meču sa Srbijom "nije se video". Sjajna odbrana "orlova" tome je svakako doprinela, ali on najviše grmi na sebe samog.\n"Ne znam šta da kažem, opet smo izgubili, a ja sam igrao kao zadnja pi**a. Ne znam kakvu pouku mogu da izvučem iz svega ovoga, znaću kroz dva-tri dana... Nisam dobro ušao u utakmicu i kada sam video da mi ne ide u napadu, pokušao sam saigračima pomoći makar u odbrani. Očekivao sam da ući u ritam kroz igru, ali nikako nisam uspevao. Iznenađen sam, mislim da ceo turnir nisam odigrao ni blizu onoga što mogu", prenosi Index.hr reči Darija Šarića.\nOn je meč sa Srbijom završio sa skromnih sedam poena, šutirajući 3/7 iz igre, 1/4 sa linije penala, uz četiri skoka ali i tri izgubljene lopte.


Grbović: Adekvatnih izbornih uslova u ovom trenutku nema - Teslavision\nPiše: FoNet 23. septembra 2019. 20.57\nGrbović je podsetio da je PSG u dva izborna ciklusa u konstantnom bojkotu – u Medveđi pre mesec dana, a pre toga i u Lučanima. Prema njegovim rečima, PSG se i u Sporazumu s narodom obavezao da će se boriti za poštene i slobodne izbore.\n„Dijalog na Fakultetu političkih nauka (FPN) je prva stepenica u tom pravcu i bez obzira što on nije dao bog zna kakve rezultate svakako predstavlja jednu vrstu iskoraka, jer je vlast prvi put pristala da priča sa opozicijom, iako su rekli da to nikada neće uraditi, priznali su da neke stvari ne funkcionišu i deklarativno su pokazali spremnost da neke stvari promene“, objasnio je Grbović.\nOn je naveo da sada čekaju dijalog sa predstavicima međunarodne zajednice, jer bi bilo nerazumno da odluku o izlasku na izbore donose pre nego što okončaju ono što su sami inicirali.\nKopredsednica Stranke moderne Srbije (SMS) Tatjana Macura izjavila je da je protiv bojkota jer smatra da ne bi trebalo odustajati od borbe za fer izborne i medijske uslove.\n„Ta borba treba da se nastavi i posle izbora, jer je nemoguće do sledećih izbora stvari dovesti u red, a trebalo bi da se neke stvari dovedu u red i za buduće generacije“, rekla je Macura za FoNet.\nMacura je na panelu kazala da se nada da će oni koji su odlučili da bojkotuju izbore tu odluku revidirati i boriti se za poštene i fer izbore. Grbović je mišljenja da ukoliko opozicija svoju odluku o izlasku na izbore ne može saopštiti na Radio – televiziji Srbije, onda Srpska napredna stranka na izbore treba da ide sama.\nNa panelu je bilo reči o tome kako su tekli razgovori koji su održavani na FPN, a pored Grbović i Macure prisustvovala je i Marta Vasić sa portala Talas.\nPrevious : Dačić na skupu o verskim slobodama\nNext : Bakić: Sastanak političara iz Republike Srpske sa Vučićem još jedna predstava


Naslovnica NAJNOVIJE Pravno i sistemski uređeno ostvarivanje i raspolaganje vanbudžetskim prihodima UNSA\nSarajevo – Ministar za obrazovanje, nauku i mlade Kantona Sarajevo Elvir Kazazović potpisao je jučer Pravilnik o ostvarivanju i raspolaganju vanbudžetskim prihodima Univerziteta u Sarajevu te ovim činom uspješno okončao još jednu zakonsku obaveza ovog ministarstva.\nPomenutim Pravilnikom, nakon dužeg vremenskog perioda, konačno je pravno i sistemski uređen posebno važan segment rada Univerziteta u Sarajevu, što predstavlja važnu fazu u nastavku procesa integracije Univerziteta u Sarajevu. Ovaj izuzetno značajni podzakonski akt predviđa uspostavu sistema interne i eksterne kontrole koja će omogućiti efikasan nadzor nad sticanjem i raspolaganjem vanbudžetskim prihodima na Univerzitetu u Sarajevu.\nPravilnikom se, pored ostalih pitanja, precizno definišu izvori i raspodjela vanbudžetskih prihoda kao i procentualno izdvajanje istih za pojedine namjene. Predviđa se i uspostava Fonda za razvoj Univerziteta u Sarajevu iz kojeg će se finansirati efikasno i kvalitetno izvršavanje zajedničkih funkcija na Univerzitetu te nastavak procesa integracije Univerziteta. Predviđeno je da će dio sredstava Fonda za razvoj Univerziteta i to u iznosu od pet posto biti usmjereno za finansiranje i funkcionisanje rada Studentskog parlamenta Univerziteta u Sarajevu.\nPravilnik o ostvarivanju i raspolaganju vanbudžetskim prihodima Univerziteta u Sarajevu će stupiti na snagu osmog dana od dana objavljivanja u “Službenim novinama Kantona Sarajevo“, saopšteno je iz Press službe KS.


Vesti online / Sport / Košarka / NBA: Ratnička mašinerija gazi redom\nNBA: Ratnička mašinerija gazi redom\nU nastavku NBA lige odigrano je pet utakmica a pobedu kao gost ostvario je samo Golden Stejt savladavši Milvoki sa 108:95.\nRatnici: Raš, Tompson i Bogut\nPredvođeni Stefonom Karijem i Klejom Tompsonom "ratnici" su stigli do 60. pobede u ligaškom delu prvenstva i još jednom potvrdili da su u ovom trenutku najspremniji i najkvalitetniji tim u ligi.\nTakođe, Voriorsi su ušli u istoriju pošto su novim trijumfomoborili rekord franšize po broju pobeda u jednoj sezoni.\nSa 25 koševa Kari je bio najefikasniji akter susreta, dok je Tompson utakmicu završio sa 21 poenom, od čega je 17 postigao u trećem periodu.\nU poraženom Milvokiju najefikasniji je bio Kris Midlton sa 14 poena, ali uz tek pet pogođenih šuteva iz 14 pokušaja.\nRezultati: Šarlot - Atlanta 115:100, Juta - Oklahoma 94:89, Portland - Denver 120:114, Čikago - Njujork 111:80, Milvoki - Golden Stejt 95:108


Datum: 04 mart 2016\nKada svako, bez obzira na političku i drugu poziciju i na lično bogatstvo, bude siguran da može biti izložen krivičnom gonjenju, moći ćemo da očekujemo drugačije društvo, rekao je predsednik Udruženja tužilaca Goran Ilić, napominjući da je tužilaštvo u Ustavu određeno kontradiktorno i neodgovarajuće.\n"Stiče se utisak da je svojim rešenjima naš Ustav ograničio domašaj tužilaštva u pogledu krivičnog progona, što mora da se promeni, i nadam se da ćemo uskoro biti svedoci toga", rekao je Ilić na okruglom stolu "Ustavni položaj i uloga Državnog veća tužilaca".\nIlić je naglasio da je naš Ustav odredio Tužilaštvo kao samostalno, ali ga je istovremeno potčinio, imajući u vidu način izbora tužilaca i Državnog veća tužilaca. Ilić je naglasio da samostalnost Tužilaštva nije fenomen koji se tiče samo pravosuđa, već je tesno vezan za demokratizaciju društva.\nPomoćnik ministra pravde Čedomir Backović je ocenio da građani od pravosuđa očekuju pre svega nepristasnost, navodeći da se kao njeni elementi navode nezavisnost, ali i odgovornost nosilaca pravosudnih i tužilačkih funkcija.\n"Građani treba sa izvesnošću da znaju šta ih čeka za neko činjenje ili nečinjenje", rekao je Backović, prema čijim rečima susret građana sa pravosuđem ne sme da bude "loz na lutiji".\nZaštitinik građana Saša Janković da istakao da je trebalo izučiti uporedne pravne modele kako bi se videlo šta se može iskoristiti da bi se postigao cilj - veća samostalnost i nezavisnost tužilaštva.\nAmbasador Nemačke Aksel Ditman je je naglasio da je vladavina prava jedan od temelja demokratije, a ta oblast je obuhvaćena poglavljem 23 u pregovorima sa Evropskom unijom.\nSa tim poglavljem se otvaraju i zatvaraju pregovori, podsetio je Ditman, navodeći da Nemačka podržava da se\npoglavlje 23 otvori u prvih šest meseci ove godine.\nŠef političkog odeljenja Delegacije EU u Srbiji Luka Bjankoni je rekao da Ustav Srbije treba uskladiti sa obavezama preuzetim u Nacinalnoj strategiji za reformu pravosuđa, pominjući potrebu izuzimanja republičke skupštine pri izboru tužioca.\nStrategijom je predviđeno je da Srbija izmeni Ustav do 2017. godine, podsetio je Bjankoni.


Sjednica /Vlada FBiH odobrila firmama 1,1 milion KM za doprinose: Ovo su i ostale odluke / Radio Sarajevo\nFoto: Vlada FBiH/Sa sjednice Vlade FBiH\nSjednica / Vlada FBiH odobrila firmama 1,1 milion KM za doprinose: Ovo su i ostale odluke\n28. 12. 2020. u 17:02:00 Radiosarajevo.ba\nVlada Federacije BiH dala je saglasnost za izdvajanje oko 1,1 milion KM za subvencioniranje doprinosa poslovnim subjektima za razliku aprila, maja i juna 2020.godine.\nOvaj novac bit će isplaćen iz ovogodišnjeg budžeta FBiH.\nOsim ovoga, Vlada FBiH je odlučila do 30. juna iduće godine produžiti važenje odluke o subvencioniranju troškova električne energije domaćinstvima i stimulaciji energetske efikasnosti.\n"Za kupce električne energije iz kategorije domaćinstva kod JP Elektroprivreda BiH i JP Elektroprivreda HZHB, koji ostvaruju pravo na najniži iznos penzije, te pravo na stalnu finansijsku pomoć korisnicima koji imaju izdata rješenja od nadležnih službi/centara za socijalni rad u FBiH, primjenjuje se oblik smanjenja troškova za električnu energiju na način da se potrošnja manja od prosječne (manja od 268 kWh mjesečno kod JP Elektroprivreda BiH, odnosno manja od 348 kWh kod JP Elektroprivreda HZHB), subvencionira u skladu sa ovom odlukom", pojašnjeno je iz Vlade FBiH.\nVlada je donijela i nekoliko odluka koje se tiču zaduženja Federacije BiH, te izdvajanja novca iz budžeta.\nTako je prihvaćeno zaduženje od 33,6 miliona eura od Međunarodne banke za obnovu i razvoj (IBRD) čiji je cilj davanje podzajmova mikro, malim i srednjim preduzećima.\nOdlučeno je i o raspodjeli skoro 2,7 miliona KM za razvojne projekte firmi namjenske industrije.\n"Tako je za Igman Konjic odobrena dodjela 387.114 KM, Binas Bugojno iznos od 436.744 KM, Pretis Vogošća iznos od 426.818 KM, BNT Tvornica mašina i hidraulike Novi Travnik iznos od 476.448 KM, Zrak Sarajevo iznos od 287.854 KM, TRZ Hadžići iznos od 337.484 KM, te za UNIS GINEX Goražde iznos od 347.410 KM", saopćeno je iz Vlade FBiH nakon sjednice.\nOdlučeno je i o dodjeli nagrada sportistima, sportskim radnicima i sportskim udruženjima iz Federacije BiH za ostvarene vrhunske sportske rezultate, u ukupnom iznosu od 300.500 KM.\n"Data je saglasnost za dodjelu 274.500 KM, od čega je Hrvatskom rukometnom klubu Grude pripao iznos od 15.000 KM, Atletskom klubu Sarajevo 10.000 KM i 7.000 KM, Udruženju Stonoteniski klub „Spin 2012" 7.000 KM, te atletskim klubovima „Puls“ 2.500 KM, „Novi Grad“ 7.500 KM, „Doboj Istok“ 5.000 KM, „Sloboda – Tehnograd“ 12.500 KM, „Pace“ 2.500 KM i „Zenica“ 12.500 KM i 7.000 KM.\nTaekwondo klubovima „Mladost“ pripalo je 2.500 KM, te „Novi Grad“ 7.000 KM, 7.000 KM, 12.500 KM i 78.750 KM, „Poskok“ 5.000 KM, „Studen“ 2.500 KM, „Sarajevo“ 15.000 KM, „Mladost“ 11.250 KM, zatim Bokserskom savezu BiH 35.000 KM i Biciklističkom klubu „Rotacija – Spin“ 2.500 KM i 7.000 KM.\nData je saglasnost i za dodjelu ukupno 26.000 KM, od čega za nagradu Klubu brdskog biciklizma „Puls“ (ekipni prvak u ženskoj konkurenciji) 7.000 KM i Lejli Tanović iznos od 2.500 KM, koja je državni prvak u pojedinačnoj konkurenciji.\nStreljačkom klubu Sarajevo za prvo mjesto u ekipnoj konkurenciji za seniore pripada 7.000 KM, za prvo mjesto u ekipnoj konkurenciji seniorki 7.000 KM i za prvo mjesto u pojedinačnoj konkurenciji Aide Arnautović 2.500 KM", navedeno je iz Vlade.\nOdlučivano je i o imenovanjima.\nTako je Vlada dala saglasnost Upravnom odboru Zavoda za zbrinjavanje mentalno invalidne djece i omladine Pazarić za imenovanje Samira Suljagića za direktora ovog zavoda.\nData je i saglasnost Nadzornom odboru BH Telecoma za donošenje Odluke o imenovanju izvršnih direktora na period tekućeg mandata generalnog direktora, u sastavu: Muamer Hadžović (Izvršna direkcija za razvoj poslovanja), Samir Jusufović (Izvršna direkcija za pravne poslove, upravljanje organizacijom i ljudskim resursima), Adnan Huremović (Izvršna direkcija za tehnologiju i razvoj servisa), Mirza Odobašić (Izvršna direkcija za ekonomsko finansijske poslova), Kemal Avdagić (Izvršna direkcija za investicije) i Samira Ćerim (Izvršna direkcija za informacione tehnologije).\nTagovi: Vlada FBiH zaduženje doprinosi sjednica odluke Zavod Pazarić korona zakon sportisti namjenska industrija privreda BH Telecom\n... / Aktivistica Lejla Kusturica: 'Braneći rijeke, branimo život'\nFBiH / Objavljena lista: Pogledajte koje su firme dobile 8,1 milion KM pomoći\n... / Vlada Federacije BiH uplatila sav novac za nabavku vakcina


Aplikacije kojima je moguće špijunirati Viber i Facebook – Fokus.ba\nViber je jedna od najpopularnijih aplikacija za pozive, tekstualne poruke i općenito razgovore u cijelom svijetu, zbog besplatnih mogućnosti koje nudi korisnicima, ali je istovremeno itekako podložan raznim hakerskim udarima. Trenutno ga u svijetu koristi više od 250 miliona ljudi, a poražavajuća je činjenica da postoje mnogobrojni softwarei i aplikacije koji služe za špijuniranje tuđih razgovora. Prvenstveno, te aplikacije namijenjene su roditeljima koji žele pratiti aktivnosti djece, ali one su podložne zloupotrebama. Generalno, nazivaju se SpyApps, a najpoznatija od njih je mSpy, koja nudi širok spektar mogućnosti praćenja, prenosi Daily Mail.\nTačnije, to je najpopularnija aplikacija za špijuniranje Viber razgovora, koja vam dozvoljava da provjerite sve razgovore i poruke, a da pritom ne morate ni biti povezani s drugim uređajem. Alat vam daje sve potrebne informacije o Viber historiji podataka, a može se koristiti i na drugim platformama. Pored nje, popularne su još i TheTruthSpy, SpyEra i Copy9, a sve one će vam ponuditi mogućnosti da nekog koga želite pratite tokom cijelog dana, ukoliko ih zloupotrijebite.


EX YU FOREVER: Preminuo Karl Malden\nчетвртак, 02. јул 2009.\nMalden je rođen kao Mladen Đorđe Sekulović 22. marta 1912. godine u Čikagu, od majke Čehinje i oca Srbina. Porodica se tokom Velike depresije preselila u grad Geri u Indijani, odakle je inače nedavno preminuli Majkl Džekson.\nNapustio je posao u lokalnoj železari 1934. kako bi se vratio u Čikago i upisao časove glume u "Gudmen teatru", gde je proveo nekoliko godina pre nego što je otišao u Njujork.\nPrvu ulogu na Brodveju imao je 1937. godine, posle čega je njegovu karijeru na kratko prekinuo Drugi svetski rat. Malden se vratio glumi početkom 50-ih godina, kada je i zaslužio Oskara za ulogu Miča u filmu "Tramvaj zvani želja". Nakon niza filmova, Malden je dobio ponudu da glumi poručnika Majka Stouna u TV seriji "Ulice San Francska", u kojoj mu je partner bio Majkl Daglas. Malden je stekao možda i najveću popularnost ovom ulogom, a bio je nominovan i za nekoliko nagrada za ovu seriju.\nMalden je 2003. godine nagrađen nagradom za životno delo Udruženja filmskih glumaca SAD, a za doprinos filmskoj industriji otkrivena je i zvezda sa njegovim imenom na Bulevaru slavnih. Bio je predsednik Akademije za filmsku umetnost i nauku od 1989. godine do 1992. godine.\nMalden se 18. decembra 1938. godine oženio Monom Grinberg, koju je upoznao na časovima u "Gudmenu", i bio je sa njom do kraja života, što je jedan od najdužih brakova u istoriji Holivuda.\nIza sebe je ostavio dve ćerke, Milu i Karlu, koautorku njegove autobiografije "When Do I Start", kao i tri unuke i četvoro praunučića.\nОзнаке: Karl Malden


Udruženje: Poziv članovima PIC-a da podrže žrtve u borbi za istinu i pravdu\nHajra Ćatić sjedi isred zida na kojem su postavljene fotografije odraslih muškaraca i dječaka ubijenih u genocidu u Srebrenici jula 1995.\nUdruženje žrtava i svjedoka genocida pozvali su danas članove Vijeća za implementaciju mira u Bosni i Hercegovini (PIC) da podrže žrtve u borbi za istinu i pravdu pred Međunarodnim sudom pravde (ICJ).\n"Sazivajući sjednicu Vijeća za implementaciju mira (PIC) povodom podnošenja bosanskohercegovačkog zahtjeva za reviziju pred Međunarodnim sudom pravde, Rusija ponovo potvrđuje da je protiv međunarodnog poretka koji žrtvama osigurava pravo na pravdu i istinu", navodi Udruženje u saopćenju za javnost.\nKako nadalje navode, "ruski veto u Vijeću sigurnosti UN-a, uložen na prijedlog rezolucije kojom bi se osudio genocid u Srebrenici, a na zahtijev Srbije, je bio veto protiv čovječanstva i civilizacije, te međunarodno utvrđene istine pred Međunarodnim sudom pravde (ICJ) i Međunarodnim tribunalom za bivšu Jugoslaviju (ICTY)".\nIz Udruženja žrtava i svjedoka genocida upozoravaju "da Rusija ponovo želi uspostaviti svojevrsni veto, zloupotrebljavajući PIC i intervenirajući uime Srbije".\n"Pozivamo ostale članice PIC-a i njihove predstavnike da podrže pravo žrtava da pravdu i istinu traže pred Međunarodnim sudom pravde. Žrtve, u procesima kršenja međunarodog humanitarnog prava pred sudovima su zastupane od predstavnika država, predstavnika međunarodne zajednice i samih država koji vode postupke protiv pojedinaca, grupa, organizacija i država", navodi se u saopćenju.\nUdruženje smatra "da je licemjerno reći da žrtva ima pravo na pravdu i istinu, a zaustavljati procese protiv odgovornih tako što se sprječavaju naši zastupnici i postupak Revizije pred Međunarodnim sudom pravde".\n"Žrtve samo traže pravdu i istinu. Tražimo od ostalih članica PIC-a, ne samo da odbiju ruski anticivilizacijski pokušaj zaustavljanja postupka Revizije, nego da se javno opredijele i time pokažu da žrtve imaju pravo da kroz sudski postupak dođu do pravde i istine. Žrtve će poštovati svaku presudu Međunarodnog suda pravde i zbog toga podržite nas", navodi se u saopćenju.


Održan ekspertski sastanak u Briselu, međusobne optužbe za nekonstruktivnost - European Western Balkans\nBRISEL – Ekspertski sastanak u okviru političkog dijaloga između Srbije i Kosova sinoć je završen tako da su obe strane potvrdile da je proces doživeo nazadovanje, ali su obe krivicu prebacile na suprotnu stranu, preneo je Radio Slobodna Evropa.\nPredstavnik zvaničnog Beograda, direktor Kancelarije za Kosovo i Metohiju Marko Đurić ocenio je da su razgovori bili “teški, po mnogo čemu neprijatni”. Kako je preneo RTS, Đurić je rekao da su razgovori bili teški i neprijatni zato što je Beograd morao da se suoči sa tvrdnjama druge strane da tobože nema problema nestalih, interno raseljenih i izbeglih, sa negiranjem tvrdnje da na Кosovu postoji 18.000 uzurpiranih kuća i stanova i tvrdnjama da je svaka osoba koja je htela da se vrati na Kosovo do sada mogla to da uradi, ali se Srbi nisu vratili zato što to nisu želeli.\n“Mi ne želimo da na brzinu preletimo preko svih tih tema i da izdamo neku političku deklaraciju zato da bi se reklo da smo se o nečemu dogovorili, ako nismo stvarno rešili probleme ljudi”, rekao je Đurić i ocenio da je u razgovorima potreban konstruktivan pristup “a ne politički govori koji ne vode konkretnom rešenju”, piše RSE.\n“Niko nikad nije imao iluzije da će ovo biti razgovori gde će se lako rešiti problemi. Bolje je možda nekada da se mi iscrpljujemo razgovorima i stvarno rešimo probleme, nego da izađemo sa papirima koje lepo zvuče kao što se u prošlosti radilo, a u stvari ništa nije rešeno”, ocenio je Đurić.\n“Srbija je pokušala da ponovo otvori određena poglavlja sveobuhvatnog sporazuma o kojima smo u principu mi imali dogovor. Sve ovo potvrđuje moju zabrinutost koju sam već izneo da Srbija namerava da prolongira proces, i da na sto stavi pitanja koja imaju samo jedan cilj, da se proces odugovlači i na kraju upadne u nešto što uopšte nećemo prihvatiti”, izjavio je Hiseni na kraju sastanka.\nHiseni je rekao da je zamišljeno da se na ovom susretu okončaju ova pitanja (nestali i raseljeni kao i ekonomska pitanja), ali da do toga nije došlo zbog pristupa beogradske strane. Prema njegovoj oceni, srpska delegacija čini sve kako bi celokupan proces premestila na tehnički nivo, što prema Hiseniju kosovska strana “nikad neće dozvoliti”.\nSa druge strane, Đurić je novinarima rekao da kosovska strana “širi dezinformacije” kada govori da se razgovori vode o priznanju, navodeći da je predložio da se dogovore o sadržni teksta zajedničkih izjava, na šta “kosovska strana nije pristala”.\nPrema nezvaničnim informacijama iz delegacija, eksperti iz Beograda i Prištine će se ponovo sastati u Briselu 6. septembra, dan uoči najavljenog susreta lidera. Predsednik Srbije Aleksandar Vučić i premijer Kosova Avdulah Hoti će se ponovo sastati u Briselu 7. septembra, navodi RSE.\nSpecijalni predstavnik Evropske unije za dijalog Miroslav Lajčak, prema saznanjima RSE, namerava da najviši politički nivo okupi najmanje jednom mesečno. Između svakog susreta održavaće se runde eksperata koji će se dogovarati o detaljima, oko tema koje će otvarati lideri. Pre susreta u Briselu, predsednik Srbije i premijer Kosova će se sastati u Beloj kući, u Vašingtonu 4. septembra.


Lexus GS 300 vs Chrysler 300C 2.7 V6 - AutoManijak\nPOČETNA strana :: poređenje :: Lexus GS 300 vs Chrysler 300C 2.7 V6\nDva poprilično slična automobila, u to nema sumnje. Ipak, svaki od njih ima nešto drugačije da ponudi. S obzirom da oba vozila koriste benzin kao izvor snage, kao i limuzina sa 4 vrata oblik karoserije u okviru istog 'Luksuzni automobil' segmenta, glavnu razliku predstavlja drugačije rešen pogon (zadnji koji implementira Lexus, odnosno prednji kada je u pitanju Chrysler). Ispod haube prvog se nalazi motor koji je razvio Toyota, 6-cilindrični agregat sa 24 ventila i 252ks , dok je drugi 6-cilindrični agregat sa 24 ventila i 193ks koji potpisuje Chrysler.\nČinjenica da je Lexus dostavljen na Euro NCAP (European New Car Assessment Programme) testiranje, za razliku od konkurenta, moramo posmatrati kao ogromnu prednost, jer tih 5 zvezdica za bezbednost mogu da spasu nečiji život. Pored toga, osim zvaničnih rezultata kreš-testa, potrebno je analizirati i druge aspekte koji se tiču bezbednosti. Oba vozila predstavljaju luksuzni automobil, što u principu znači odličnu poziciju što se bezbednosti tiče, međutim to neće rešiti našu dilemu ovde. Nasuprot tome, što se tiče težine vozila, previše često potcenjenog faktora, američki automobil nudi marginalnu razliku od 7% više metala.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, japanski automobil ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Stvari se nastavljaju u istom smeru, jer Lexus ostavlja konkurenta u oblaku prašine, nametnuvši se na taj način svakom entuzijasti. Da stvari budu još bolje, pritom čak troši i manje goriva! Sve u svemu, nema mnogo šta više da se kaže na ovu temu, za mene ovde ne postoji izbor, već isključivo Lexus. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Preporučujem ujedno da potrošite dva minuta i saznate koji bi Vam to automobil, na osnovu Vaših želja i mogućnosti, predložio naš virtuelni savetnik™, u moru sličnih, a opet toliko različitih vozila.


PANČEVO: Gradski tim za napuštene životinje razgovarao o gradskoj odluci, nije nadležan za slučajeve trovanja gradskih pasa i mačaka | Pančevo - 013 info\nPANČEVO: Gradski tim za napuštene životinje razgovarao o gradskoj odluci, nije nadležan za slučajeve trovanja gradskih pasa i mačaka\nPančevo, Sub, 10/08/2019 - 00:39\nPredsednica gradskog Stručnog tima za rešavanje problema napuštenih životinja Vesna Arsenović potvrdila je da u četvrtak održan sastanak ovog tela na kome je razmatrana je izmena Odluke o držanju domaćih životinja.\nKako je objasnila Vesna Arsenović u novoj regulative koja će se uskoro naći na javnoj raspravi, a zatim pred Skupštinom grada Pančeva koja odluku i donosi najbitnija je promena što više u Pančevu neće biti ograničenja broju kućnih ljubimaca koje Pančevci mogu da drže i tako će se Pančevo približiti drugim gradovima poput Beograda.\nNa sednici Stručnog tima nije raspravljano o problemu trovanja gradskih pasa i mačaka na koji Pančevci ukazuju već dva meseca, a prošle nedelje su zbog toga održali protest ispred zgrade Gradske uprave.\nVesna Arsenović kaže da je to u nadležnosti nekih drugih organa, a ne gradskog Stručnog tima na čijem je čelu.\nLično, krivična dela počinjena trovanjem životinja ona osuđuje, a lica koja to rade ocenjuje kao “monstrume”.\nPančevo životinje psi Odluka o držanju domaćih životinja


HUMANI LJUDI, UKLJUČITE SE: Maloj Mii iz Paraćina nedostaje još 7.300 SMS poruka da bi otputovala u Tursku | Novosti.RS\nDa bi Miina kriva kičma bila operisana u klinici u Turskoj potrebno je oko šest miliona dinara ili oko 50.000 evra.\n- Do sada je prikupljeno 37.548 evra, pa je potrebno još samo malo, još 12.452 evra, ili 7.315 poruka. Zato, Srbijo, ukucaj 608 na 3030 da bismo akciju završili, da bi Mia što pre otputovala u Tursku jer i ona, kao i sva druga deca, ima pravo da hoda, da trči, ima pravo na srećno detiwstvo – pozvao je ponovo ovaj humanista sugrađane da pomognu Miinoj porodici.\nPrikupljanje novca za malu Paraćinku putem SMS poruka počelo je pre više od godinu dana, ali je priliv novca zastao naročito zbog pandemije korone.\nDa bi animirao ljude, Vugdelija je pre nekoliko dana prepešačio 40 kilometara od Resavice, gde radi, do Paraćina, iako se ne bavi atletikom i nema nikakvo posebno iskustvo u pešačenju. Kaže da je to bio njegov način da motiviše ljude da prikupljanje novca uspešno završe.\nHumanitarna akcija humanitarna pomoć Paraćin Vladan Vugdelija


Hama adapter sa američke na evropsku utičnicu 121990 - Idealno.rs\nPočetna / Modni dodaci / Putni program / Putni dodaci / Hama adapter sa američke na evropsku utičnicu 121990\nVrsta putnog dodatka ostalo\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Hama adapter sa američke na evropsku utičnicu 121990 i izberi najbolju. Putni dodaci iz kategorije Putni program je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Hama adapter sa američke na evropsku utičnicu 121990 i vidi da li ti odgovara ili pogledaj druge proizvode brenda HAMA. Opis i tehnički podaci proizvoda Hama adapter sa američke na evropsku utičnicu 121990 se mogu razlikovati od onih u internet prodavnici u kojoj obavljaš kupovinu. Hama adapter sa američke na evropsku utičnicu 121990 je dostupan u prodavnici ComTrade Shop, DIjaspora.shop, Dr Techno, Emmezeta, Tehnomanija, Tehnoring po ceni, koja je navedena pored svakog prodavca u meniju "Prodavnice".\nGarantne uslove za Hama adapter sa američke na evropsku utičnicu 121990 proveri u prodavnici u kojoj nameravaš da obaviš kupovinu. Slika za Hama adapter sa američke na evropsku utičnicu 121990 je simbolična, zato se pre kupovine u prodavnici uveri da je proizvod isti.\nOmogućava vam da povežete elektronske uređaje iz SAD, Kanade, Japana, Brazila u Nemačkoj i ostalim evropskim zemljama. Adapter sa nemačke utičnice sa uzemljenjem na američki džek, tip A + B. Belo kućiste sa integrisanim plavim LED svetlom. Ne transformiše voltažu.\n699,00 din + troškovi dostave\n799,00 din + troškovi dostave\n899,00 din sa dostavom 1.149,00 din\nAdapter UK na EU\nod 278,64 DIN\nAdapter UK China na EU-Suko\nod 73,00 DIN


„Azotara“ poslala predlog ugovora Rusiji za katalizatore protiv žutog dima | Energetski portal Srbije\n„Azotara“ poslala predlog ugovora Rusiji za katalizatore protiv žutog dima\n03.02. 2015 Srbija | Zaštita životne sredine\nIako je prošle godine najavljeno da će u pančevačkoj „Azotari“ biti ugrađeni katalizatori koji će odstranjivati žuti dim, ovo još uvek nije urađeno. Međutim, iz ove kompanije istakli su da su u toku pregovori sa ruskom kompanijom „Metal plant“ koja bi trebalo da isporuči pomenute katalizatore.\nZamenik generalnog direktora „Azotare“ gospodin Miljan Đurović izjavio je da je predlog ugovora već poslat, kao i da se u roku od mesec dana od potpisivanja ugovora očekuje isporuka opreme. On je istakao i da je ugovor veoma komplikovan jer katalizator zahteva platinu za eliminisanje žutog dima. Prema njegovim rečima, tokom ugradnje katalizatora biće zaustavljen pogon azotne kiseline, a ako nakon ugradnje opreme ne bude bilo žutog dima biće naručeni katalizatori i za drugi pogon.\nGospodin Đurović je istakao i da je nabavka i ugradnja katalizatora predviđena planom investicija u oblasti ekologije koji ima za cilj usklađivanje fabrike sa evropskim propisima.\nInače, sredinom prošle godine počeo je remont „Azotare“, a puštena je u pogon sredinom januara 2015. godine, umesto u oktobru prošle godine. Glavni razlog za odlaganje proizvodnje je bila nabavka prirodnog gasa.


Žene prave atraktivnije i kreativnije fotografije automobila od muškaraca kada ih oglašavaju za prodaju! Do ovog podatka došli su ljudi koji stoje iza poznatog britanskog sajta „Wizzle“ na kom se oglašavaju vozila za prodaju. Stručnjaci su za ovo „okrivili“ rast Instagram kulture, popularne društvene mreže koju u mnogo većoj meri koriste žene.\nKvalitet i oštrinu svih fotografija koje se postavljaju na pomenuti sajt za prodaju, osoblje pre objave proverava. I, višu ocenu redovno dobijaju fotografije koje su\nnapravile žene. Kako objašnjavaju, radi se o tome što se muškarci mnogo više trude oko opisa vozila koje prodaju, da zaboravljaju da su slike te koje privlače, pogotovo pri pretragama kada se oglasi sa lepšim slikama značajno češće posećuju.\nOvaj fenomen je dodatno objasnila i vodeća automobilska novinarka u Britaniji, Džeraldina Herbert, čiji rad se umnogome oslanja na foto i video materijale, a pored BBC-ja ima i svoj sajt „Automobili za žene“.\n„Dovoljno je da pogledate Instagram i sve će vam biti jasno. Razne studije stalno nam ukazuju na to da su vizuelne platforme društvenih mreža mnogo više privlačne lepšem nego jačem polu. U brojkama to izgleda ovako, od svih internet korisnika 31% žena ima Instagram nalog, dok kod muškaraca govorimo od 24%. Dok, čak 68% korisnika Instagrama čine žene", ističe Herbert.\nJedan od trenutno najprestižnijih modela automobila koji je za mnoge ljude samo...\nTrenutno najskuplji automobil\nNije „ferari“, ni „bugati“, niti „lamborgini“...